text:
YMISKT LITAÐIR FÓTBÓLTSSOKKAR SKULU MINNA OKKUM Á ALTÍÐ AT VENJA/MENNA BÆÐI BEININI TIL VENJING OG Í DYSTUM
VERKÆTLANIN
Leggur serligan dent á altíð at minnast til at venja bæði beinini, tá vant verður.
Verður galdandi fyri øll liðini hjá FCS gentur og dreingir og felagsliðini hjá dreingjum í ungdómsdeildini, har FCS er við.
Tað vil siga heilt frá U21, sum er nýggja deildin, har vit hava felagslið, og niður til okkara U7.
Verður partur av okkara ungdómsmenningarætlan, har vit hugsa menning við øllum okkara barna- og ungdómsleikarum. Heilt frá okkara yngstu U7 leikarum, til okkara elstu leikarar, sum nú er U21.
HVÍ HESA VERKÆTLAN
Tá vit hugsa leikaramenning, er tað umráðandi eisini at venja tað veikara beinið hvørja venjing og ikki bert tað sterkara.
Tá vit hava lítið pláss og lítla tíð at virka, er tað ein stórur fyrimunur at kunna nýta bæði bein ”líka gott” í spælinum. Heldur enn at skulu flyta bóltin yvir til tað sterkara beinið.
Tað er skjótt at gloyma akkurát hendan partin av leikaramenningini burtur í venjingunum, tá vant verður. Venjarin hevur nógv annað, hann skal minnast til.
Tí vit síggja, at okkara leikarar kunnu blíva betur teknist, serliga við tí veikara beininum, um vit leggja dent á hetta í venjingunum.
HVUSSU VERÐUR HETTA GJØRT
Til venjingar og eisini til dystir hjá okkara liðum fara okkara leikarar at hava fótbóltssokkar, sum hava tveir ymiskar litir.
Fótbóltssokkurin á tí veikara beininum fer at hava ein meira sjónligan lit. Ella ein annan lit enn tann sum vit vanliga brúka.
Við hesum fara øll umkring venjingarnar og dystirnar, venjarar, viðleikarar, mótleikarar og øll, sum eru við, at minnast til, at vit skulu minnast til at venja bæði beinini. Ikki bara tað sterkara men eisini tað veikara beinið.
Í nøkrum av venjingunum fer tað at telja meira at brúka tað veikara beinið.
Eitt dømi kann vera, at eitt mál skotið við veikara beininum telur dupult.
Tann sjónligi sokkurin fer altíð at minna á at venja bæði beinini
Í onkrum av venjingunum fer bara at verða loyvt at brúka tað veikara beinið
Til aðrar venjingar fer evnið at verða at verja tað sterkara beinið hjá mótleikara, og harvið trýsta hann til at brúka tað veikara.
Alt hetta fer at verða meira sjónligt og lættari at venja við sokkum, sum eru ymiskar litir.
Tá vit meta, at leikarin er blivin nóg góður til at spæla fótbólt við báðum beinum, fær hann tann upprunaliga sokkin aftur, so hann tá hevur tveir sokkar, sum eru eins.
Verkætlanin fer at koyra fram til endan av 2019 og verður eftirmett loypandi.
Jón Pauli Olsen
Høvuðsungdómsvenjari


c: text/html

text:
– Tað verður av og á ført fram, at tað er djóraetiskt óforsvarligt at lata seyðin ganga úti um veturin, men eftir okkara meting ber væl til at hava seyðin úti alt árið.
Tað sigur Rólvur Djurhuus, landbúnaðarráðgevi á Búnaðarstovuni.
– Síðani 2012 hava vit vigað allan seyðin hjá okkum fleiri ferðir um árið, og tað er við úrslitunum av hesum kanningum, at eg undirbyggi mína meting, sigur hann.
Endamálið við at viga seyðin er júst at fáa hagtøl til vega, sum vísa, hvussu støðan hjá føroyska seyðinum er gjøgnum árið.
Ærnar best fyri um heystið
Skrásetingarnar hjá Búnaðarstovuni vísa, at ærnar eru best fyri frá august til november. Vektin minkar so frá november til februar-mars, og veksur so aftur.
Í apríl viga ærnar serliga nógv orsakað av burðinum.
Miðalvektin sveiggjar úr uml. 54 kg í november til 43 kg í mars, t.e. ein vektarmunur upp á 20-25%.
Skrásetingarnar vísa eisini, at ærnar tyngjast heilt til tær eru sjey ára gamlar. Tað er rættiliga stórur munur á t.d. einari veturgamlari og einari sjey ára gamlari ær.
– Tað hevur týdning at vita um hetta við atliti til, nær og hvussu seyðurin skal fóðrast, sigur Rólvur Djurhuus og leggur aftrat, at tað eisini hevur týdning hjá djóralæknum at kenna vektina, tá teir skulu ávísa heilivág, tí tørvurin á heilivági er eftir kropsvekt.
– Okkara seyður gongur úti alt árið, og við atliti til skrásetingarnar ber eftir okkara tykki væl til at hava seyðin úti um veturin. Treytin er, at hann hevur atgongd til lívd og verður fóðraður, tá kavi er, umframt seinastu vikurnar undan lembing, sigur landbúnaðarráðgevin á Búnaðarstovuni.
Skanna fostrini
Búnaðarstovan hevur eisini gjørt íløgu í ein fosturskannara og fingið ein mann upplærdan at nýta hann hjá einum íslendskum serfrøðingi.
– Vit skanna allar ærnar um kviðið í februar mánaði, og tá fáa vit at vita, um ærin er geld ella um hon gongur við einum ella tveimum – ella trimum – fostrum. Aftan á skanningina kunnu vit býta ærnar í bólkar og fóðra eftir tørvi, tí tørvurin er ymiskur, um ærin gongur við 0, 1, 2 ella 3 fostrum, greiðir landbúnaðarráðgevin frá.
Búnaðarstovan fer eisini út til bóndur at skanna og skannar nakrar túsund ær um árið.
Umframt til seyð kann skannarin eisini nýtast til neyt og ross.
Skannaðu 176 ær í februar
– Vit vóru á fjalli í Heygshaga í februar í ár og skannaðu allar ærnar, 176 ær. Úrslitið vísti, at átta vóru geldar, harav fimm gjólingar, 112 gingu við einum lambi, meðan 56 ær høvdu tvey lomb. Sostatt kundu vit sambært skanningini vænta okkum 224 lomb ella 1,27 lamb upp á ærina, gjólingarnir íroknaðir, greiðir Rólvur Djurhuus víðari frá.
Síðsta vetur vóru allar 29 tvæveturærnar og allir 31 gjólingarnir inni frá 7. november og fingu súrhoyggj eftir matarlysti og kraftfóður.
– Sambært skanningini kunnu vit vænta 67 lomb undan teimum 60, sum eru fóðraðar inni ella 1,12 lamb upp á ærina. Hinar ærnar vóru úti og fingu kraftfóður frá 7. november til 10. januar. Úrslitið av skanningini samanborið við undanfarin ár vísti, at tvæveturærnar geva nógv fleiri lomb, nú tær verða fóðraðar inni.
Seyðasýningar
Á hvørjum heysti eru seyðasýningar úti um landið, har sýnarar døma seyðin og velja teir vakrastu seyðirnar, sum síðani verða sýnaðir av útvaldum sýnsmonnum frá Búnaðarstovuni.
– Seyðamenn eru heilt ómetaliga áhugaðir í seyðasýningunum, og tað møta yvir hundrað mans upp á Búnaðarstovuni, tá úrslitini av landsseyðasýningini verða kunngjørd, sigur landbúnaðarráðgevin.
Seyðasýningar eru liður í aliarbeiðnum, har høvuðsendamálið er at finna fram til lýtaleysan seyð, sum hevur øll tey eyðkennir, sum føroyskur seyður hevur.
– Tað er av stórum týdningi í okkara marknaðarføring av seyðakjøti, at vit kunnu “branda” hetta sum nakað serføroyskt, leggur Rólvur Djurhuus dent á.
Eplaroyndir
Á hvørjum ári ger Búnaðarstovan eisini royndir við nýggjum og eldri eplasløgum fyri at vita, hvørji vaksa best her.
Eplini verða sett niður í tvær veltur, eina flagveltu á Miðgerði í Kollafirði og eina moldveltu á Sandi.
– Grundað á úrslitini gera vit á hvørjum ári tilmæli um, hvørji eplasløg vaksa best. Tilmælið verður kunngjørt á heimasíðu okkara saman við myndum av teimum einstøku eplasløgunum.
– Hesi tilmæli kunnu nýtast av fólki, sum velta epli, og somuleiðis av teimum, sum selja setepli, sigur royndi kollfirðingurin á Búnaðarstovuni.
Í fjørvár vóru 15 ymisk eplasløg við í royndunum. Úrtøkan var nakað minni enn vanligt orsaka av nógvum grasi og ógrasi.
Eplaslagið Cimega var nr. 1 í fjør bæði í mold- og flagveltuni.
Til flagveltu mælir Búnaðarstovan til at brúka hvítu eplini Cimega, Folva, Markies, Carolus – og reyðu eplini Oleva og Esmee.Til moldveltu: Linata og tey somu sum til flagveltu.

robotstxt: allowed

filter: keep


text:
Mál- og avrikssáttmáli fyri skúlaárið 2017-18
Mentamáladeildin/Trivnaðarfyrisitingin & Tórshavnar Musikkskúli.
Tórshavnar kommuna hevur sum visjón, at verða ein virkin og vakin høvuðsstaður. Í hesum liggur m.a.:
– At høvuðsstaðurin er alheimsgjørdur og fjølbroyttur
– At høvuðsstaðurin er livandi, við upplivingum og avbjóðingum
– At høvuðsstaðurin er virkin, við nýggjum og mennandi útbúgvingartilboðum
– At høvuðsstaðurin er effektivur og framtakshugaður, við skjótari og góðari tænastu til borgarar
– At høvuðsstaðurin tænir øllum føroyingum í avgerandi leikluti sínum at ganga á odda í menningini.
Við støði í hesi visjón er innan mentamálaøkið/trivnaðarfyrisitingina sett út í kortið at tryggja rationellan rakstur á øllum stigum, eins og støðugt fremja og eftirmeta arbeiðsgongdir, seta mál og leggja ætlanir fyri økið og tess stovnar/virkisøki, umframt at skapa eitt kveikjandi og mennandi umhvørvi fyri leiðsluligari og fakligari menning. Sum liður í hesum er løgd ætlan um at royna leistin við at gera sonevndar mál- og avriksavtalur við stovnar innan mentamálaøkið hjá Tórshavnar kommunu og herundir Tórshavnar Musikkskúla. Hetta verður nú gjørt fyri skúlaárið 2017-18.
FAKTA um hjá Tórshavnar Musikkskúla (TM)
Fígging av virksemium í 2017 og býtið millum egingjøld, land og kommunu:
Fígging Tórshavnar kommuna: xx
Næmingagjøld: 1.200.000 kr
Mentamálaráðið: 5.000.000 kr.
Tal av næmingum skúlaárið 2017-18: 700
herundir næmingar í miðnámi: 29
Tal av lærarum: 47 – ársverk: 25
Leiðsla og skivstova: 3 – ársverk 2,25
Tal av útlántum ljóðførum: 180
Undirvísingarstøð: 7
Limir í Musikkskúlanevndini: Uni Árting, formaður, Malan Eyðunsdóttir, Rói B Poulsen, Malan Thomsen og Jens Marni Hansen
Høvuðsuppgáva og framtíðarmynd hjá Tórshavnar Musikkskúla
HØVUÐSUPPGÁVA & ENDAMÁL
Endamálið hjá Tórshavnar Musikkskúla er:
at menna musikalsku gávur næminganna
at vekja ans fyri tónleiki
at leggja støði undir einum ríkum musikklívi og skipa fyri konsertum.
Yrki skúlans fer fram í samarbeiði við heim, skúla og aðrar musikkfelagsskapir.
Tórshavnar Musikkskúli veitir grundútbúgving og miðnámsútbúgving í sangi og/ella instrumentalundirvísing, samanspæli, í orkesturspæli og kórsangi. Støðið í udirvísingini verður tikið í kunnleikanum um tónleik í breiðum høpi, og um nýggjar og gamlar framburðarhættir innan tónleikin. Harafturat skipar skúlin fyri næmingaframførslum.
FRAMTÍÐARMYND
Tórshavnar Musikkskúli er:
Smidligur, framkomin og altjóðaviðurkendur skúli, sum bjóðar fullfíggjað tilboð á høgum fakligum stigi til børn og ung
Eitt mennandi og skapandi arbeiðspláss
Virkin viðleikari í tónleikalívinum í býnum
“Tórshavnar Musikkskúli er sandkorn á heimsins dansigólvi. Um 20 ár er sandkornið ein stór glitrandi perla – ein tónleikamiðdepil, sum hevur vakt altjóða ans.”
Undirvísingin og annað musikkskúlavirksemið verður annars at fremja í samsvar við nýggju løgtingslógina fyri musikkskúlaskipan, musikkskúlalógin, sum kemur í gildið 1. august 2017, og har tilhoyrandi reglugerðir.
UNDIRVÍSINGAR- OG SAMANSPÆLSTILBOÐ SKÚLANS
Størsti parturin av undirvísingini í TM er einkultundirvísing. Næmingar, ið spæla orkesturljóðføri, fáa harumframt undirvísing í orkesturspæli. Kórsangur, rútmiskt samanspæl, teori og hoyrilæra eru eisini tilboð í TM. TM bjóðar harafturat framkomnum næmingum at søkja inn á Musikkskúla miðnám og PO- útbúgving. Næmingar í TM eru spjaddir í aldri, úr barnagarði til miðnám. Flestu næmingar byrja undirvísingina í ungum aldri, fleiri gevast aftaná nøkur ár, men hava tá fingið væl burturúr tí, tey hava lært, og kunnu fara víðari á lívsleiðini. Onnur ganga til undirvísing í nógv ár, og fáa førleikar á høgum støði, sum kunnu brúkast í tónleikalívinum í býnum, meðan onnur søkja um upptøku á Musikkskúla minámi ella PO útbúgvingina. Hvørt ár eru eisini næmingar, ið menna sínar førleikar á høgum støði, og fara úr TM í onnur
lond til víðari lestur í tónleiki.
STRATEGIMÁL
1.Nútímans skúli
TM ynskir at hava og menna nútímans undirvísingartilboð og at leggja afturat tí sum frammanundan virkar væl. TM vil víðka um møguleikan fyri undirvísing gjøgnum netið, og menna eina nótaskipan á netinum. Skúlin ynskir at fara væl um ljóðføri skúlin eigur, halda tey við líka og umvæla á góðan og skynsaman hátt
Skúlin er í støðugari menning, og mugu normeringar á umsitingarpartinum eisini fylgja við. Eitt nágreina yvirlit skal gerast fyri virksemið, læraratilfeingið, tímatal, samstøv o.a sum vísir á støðuna í dag og hvussu ynski er at framtíðin skal síggja út. Nýggj fundarskipan skal setast í verk í skúlanum smb nýggju musikkskúlalógini, og ynski er at rætta fundarskipan skúlans soleiðis, at henda eggjar til kreativa hugsan.
2.Skjót og góð tænasta
TM ynskir at veita skjóta og góða tænastu til borgaran, og at verða tænastusinnaður skúli, sum húsast væl við tilfonginum. KT skipanir skúlans eru í menning og skulu umsitingarskipan og heimasíða skúlans tryggja gott samskiftið við borgaran. Áhaldandi verður arbeitt við at gera mannagongdum á øllum økjum, og alt hetta tilsamans skal gera skúlan smidligan og framkonan.
3.Økt samstarv við aðrar stovnar
Ynski er framhaldandi at vera virkin partur í kommununi, og at knýta enn fleiri sambond við skúlar og stovnar. Við tí fyri eygað at skúlin innan stutta tíð fer at liggja í skúlaøki á Fløtum, er ynski eisini at hugsa hetta inn í framtíðar samstørv. Eisini vil skúlin knýta sambond við skúlar uttaneftir og virka fyri at TM verður altjóða viðurkendur. Ein partur av hesum er eisini at tryggja fíggjarligt grundarlag undir tí virksemi sum skúlin hevur uttanfyri landoddarnar.
4.Nýggjur musikkskúli
TM ynskir at fylgja við gongdini at byggja nýggjan skúla, og vera aktivur viðspælari tá umræður sjálva byggingina, men eisini tá byggingin er komin áleiðis og næsta stig skal takast viðvíkjandi uppsetan av tøkni, ljóði, ljósi o.s.fr.
5. Førleikamenning og trivnaður
Fyri at tryggja at undirvísingin verður á høgum støði, verður dentur lagdur á at seta skikkaðar lærarar, og at geva rúm fyri førleikamenning. Skúlin hevur í eina tíð verið í broytingarstøðu, og verður tað eina tíð enn. Broyting tekur tíð, og skúlin ger átøk fyri at trivnaðurin eisini skal tryggjast í broytingargongdini. Fyri at sálarliga arbeiðsumhvørvið skal vera gott, skulu trivnaðartilboð verða, so arbeiðiðsplássið verður bæði mennandi og skapandi.
Raðfest Verkevni fyri skúlaárið 2017-18 við støði í høvuðsuppgávu, framtíðarmynd og strategimálum.
SÁTTMÁLASKEIÐ & FRÁGREIÐINGAR
Sáttmálin er galdandi fyri skúlaárið 2017-18
Reglulig eftirmeting verður gjørd í sambandi við dialogfundir, umframt høvuðseftirmeting á vári 2018 í sambandi við dagførda avtalu fyri skúlaárið 2018-19.
Verða fyritreytir munandi broyttar, eftir at avtalan er gjørd, verður støða tikin til møguligar broytingar. Tórshavn, tann 23. oktober 2017
Sigurð Ó Vang, mentamálaleiðari
Andrea Heindriksdóttir, skúlaleiðari


text:
Orð: Petur Jacob Sigvardsen
Viðmerking: Yrktur 06. september 2008.
Ei nakað her á foldum kann
seg meta javnt við kærleikan.
Hann frá Guds ásjón vellir fram
til kvinnu her eins væl og mann.
Hátt upp um trúgv og vón hann ber
– Guds kærleiki, sum størstur er.
Við langmóð, góðvild fram hann fer,
hann glaður fremur sannleiks gerð.
Ei øvund innivist har fær,
hann lítillátin hevur kær.
So góðsligur í orð og tal,
hjá sáttligum hann trívist væl.
Ósjálvsøkni sær hevur valt,
hann ber og tolir, vónar alt.
Hann sømiliga leggur leið,
hann hevnir ikki, ilskast ei.
Har øvund ei í huga býr,
góðviljaður og øllum trýr.
Tá náðigávur enda her,
tá tungur tagna, hvørvur verð,
tá alt í pørtum fara man,
vit kenna Jesus, okkum hann.
Tá kærleikin tó fúnar ei,
men varir við alt æviskeið.


text:
Julian Gregersen gjørdist danskur meistari og Óluva A.
Joensen vann silvur í DMU í vikuskiftinum. Treysti hevði seks íðkarar við og
samanumtikið gekk bara væl hjá teimum.
Julian Gregersen, sum luttók í bólkinum 18-19 ár, var við í
800m og 1.500m. Honum gekst sera væl og eydnaðist tað honum, eftir ein góðan og
sera spennandi endaspurt í 800m renningi, at vinna gull. Tiðin bleiv 1.59,48
min. Í 1.500m renningini, sum bleiv nokkso takstisk um bronsuheiðursmerkið, tí
favorittin, Andreas Lindgren gjørdu teir onki við, eydnaðist tað akkurrát ikki
hjá Juliani at spurta sera triðjapláss. Hannn mátti taka til takkar við
fjóðraplássið í tíðini 4.09,84 min. Bronsan bleiv vunnin við 4.09,10 min. Suverena
vinnaratíðin var 3.53,42 min.
Óluva A. Joensen, sum er ein av okkara sera evnaríku
kastarum, luttók í kúlustoyti fyri gentur 14-15 ár. Seinasta ár vann hon silvur
í hesi kapping við 11,77m. Hesuferð stoytti hon í fjórðu royndini 3 kg tungu
kúluna út á 11,80m. Tað rakk enn einaferð til eitt flott silvurheiðursmerki og
bæði persónligt met og bólkamet. Vinnari av teimum 18 gentunum við 12,01m gjørdist Sara K.
Andersen, sum eisini umboðar Vejle IF.
Oddvør Josephsen rann fyrst 400m leygardagin kl. 10.30 og so
800m kl. 15.00. Lat tað verða sagt beinanvegin, at tað ikki gekk heilt eftir
vild hjá Oddvør í DMU hesuferð. 400m rann hon uppá 62,79 sek. og gjørdist
nummar átta av tólv gentum, men tað var bert ½ sekund upp til fimtapláss.
Vinnarin hevði 57,65 sek. Í 800m gjørdist hon nummar seks av átta gentum. Hon
rann góð trý sekund frá sínum persónliga meti og harða útleggið kostaði henni í
seinna enda. Tíðin hjá henni var 2.21,93 min. sum kortini er ein góð 800m tíð.
Sunnudagin rann hon 1.500m, men tá vóru beinini sera tung. Her bleiv tað til
eitt sjeyndapláss av teimum tólv gentunum. Tíðin hjá henni var 5.11,67 min. Hon
rann seinasta ár undir 5 minuttir. Suverenur vinnari í hesi kapping við tíðini
4.28,45 min. gjørdist Anna Mark Helwigh úr Sparta. Hon vann fyrr februar vann
hon eina europeiska lendisrenning í Portugal fyri gentur undir 20 ár.
Maria Biskopstø luttók í 800m leygardagin og 1.500m og
hæddalopi sunnudagin. Hon rann ein góðan 800m og gav donsku gentunum harða
kapping um heiðursmerkini, men tá avtornaði endaði hon á fjórðaplássi av teimum
15 gentunum við tíðini 2.21,64 min. Hetta var minni enn tvey sekund frá
gullinum, sum Majken Lützen úr Ballerup AK vann við 2.19,75 og bert 60/100 frá
bronsuni, sum Marie Falkebo Jensen úr Sparta vann við 2.21,04 min. Hon rann
eisini ein rímiliga góðan 1.500m. Við 4.54,93 min. rann hon seg til eitt flott
fimtapláss av teimum 17 gentunum og var tað bert eitt gott sekund frá bronsuni.
Greiður vinnari gjørdist Nikoline Høegh Nielsen úr Sparta við 4.46,27 min. Stutt
eftir 1.500m luttók hon í hæddarlopi. Her bleiv tað til eitt áttandapláss av
ellivu gentum við 1,38m. Vinnarin, Karla Schärfe úr Sparta, setti 1,67m danskt
ungdómsmet fyri gentur 14 ár.
Birita Ryan er spurtari og loypari. Hon luttekur í bólkinum
14-15 ár.Hon stóð á bíðilista til longdarlopskappingina leygarmorgunin og var
klár um okkurt avboð kom, men allar møttu, so hon slapp ikki at loypa. Seinni
um dagin rann hon 60m. Við tíðini 8,52 sek. var hon bert 7/100 sek. frá
persónliga metinum. Hon bleiv nummar fýra í sínum riðili og samanlagt nummar
fimtan av teimum 24 gentunum. Í trístøkki gekk sera væl hjá henni. Hon gjørdist
heldur óvæntað nummar fimm við persónligum meti við einum lopi uppá 9,84m. Harumframt
leyp hon tvær ferðir 9,83m. Longsta lop hennara áðrenn var 9,35m frá DMU
seinasta ár. Í Íslandi í januar leyp hon 9,29m.
Hans Sivertsen, sum luttekur í 16-17 ár, rann fyrst 400m
leygardagin kl. 10.50. Hann setti PR í Íslandi við 57,61 sek. Her rann hann
eitt gott sekund seinni 58,81 sekund, og gjørdist nummar fimm av teimum fimm
dreingjunum. Góðar fýra tímar seinni rann hann 800m. Hann gjørdist her nummar
ellivu av teimum tólv dreingjunum. Tíðin bleiv 2.16,75 min. eftir at hann rann
seinasta umfar uppá góð 30 sekund!
Samanumtikið er eru hetta góð úrslit, tí kappast verður
ímóti teimum allarbestu í Danmark.
Myndirnar hevur Andreas Josephsen tikið.


text:
Hvussu endaði skeggið hjá Niels Midjord í pútuni hjá Nils Malmros?
Dan Klein --- 27.06.2018 - 06:53
Tá Nils Malmros var í Føroyum fyri 21 árum síðani fyri at gera filmin Barbara, lótu nógvir menn í Føroyum skegg og hár vaksa, so teir kundu vera við í filminum, sum statistar. Tá filmurin varð liðugur, varð hárið klipt og skeggið rakað av.
Tíðindaskriv:
Listakvinnan Astrid Andreasen - ið eisini var statistur í filminum - fekk tað hugskot, at brúka skegg og hár til eitthvørt. Hoyr her í videoklippinum, hvat tað gekk út uppá.
Heiðursframsýning fyri Astrid Andreasen
Astrid Andreasen, listakvinna, fyllir 70 ár 31. juli 2018.
Í hesum sambandi verður stór heiðursframsýning í Müllers Pakkhúsi frá 4. august – 19. august 2018.
Stigtakarar og samskiparar til framsýningina eru Jórunn Dánialsdóttir og Jóan Pauli Poulsen.
Astrid er føroysk listakvinna, ið er fødd og uppvaksin í Vestmanna. Hon hevur arbeitt og arbeiðir við list í breiðum týdningi. Hon hevur gjørt eina røð av listaverkum og hennara list prýðir nógvar stovnar og fyritøkur í Føroyum. Eisini hevur hon gjørt nógv frímerkir og nógvar tekningar av livandi verum, sum finnast í Føroyum, fuglar, fiskar, tara osfr. Sí ein lista yvir hennara listaverk her: http://www.mynd.fo/astrid-andreasen.html
Astrid arbeiðir við
• Tekstil - herundir áseyming, binding, hekling, baldýring, veving
• Vatnlitum/akryl
• Blýantstekningum - herundir vísindaligum illustratiónum
• Metal
• Klip
• Steinprent
Verið vælkomin til framsýningina í Müllers Pakkhúsi frá 4. august – 19. august 2018. Tað verður bæði ein heiðursframsýning og ein framsýning við listaverkum hjá Astrid Andreasen, sum verða til sølu.
[youtube=http://www.youtube.com/watch?v=WARoMYofDUQ]


text:
Lógarfest bann móti mismuni er á veg
Dan Klein --- 06.10.2018 - 08:00
LÓGARUPPSKOT: Samferðslumálaráðið tekur nú táttin upp eftir Sonju Jógvansdóttir, tingkvinnu. Eitt lógaruppskot um at banna mismuni og tryggja javnviðgerð á arbeiðsmarknaðinum er í umbúna í Samferðslumálaráðnum. Partarnir á arbeiðsmarknaðinum skulu vera við til at manna ein fylgibólk
Føroyar hava higartil verið eftirbátur í Norðurlondum, tá umræður almenna lóggávu, sum setur forboð fyri mismuni á arbeiðsmarknaðinum.
Føroyar hava lóg, sum bannar mismuni millum menn og kvinnur, men vit ikki nakra generella mismunarlóg, sum bannar mismuni á arbeiðsmarknaðinum av øðrum grundum, sum t.d. kynsligari sannføring, rasu, húðaliti, átrúnaði, trúgv, politiskari áskoðan, aldri, breki ella tjóðskaparligum, sosialum ella fólkaeyðkenniligum uppruna.
Slíka lóggávu hava fleiri onnur lond havt leingi. Og nú fáa vit kanska eina líknandi generella lógarfesta verju móti mismuni í Føroyum eisini.
Ráðið tekur málið upp
Millum lógaruppskotini, sum landsstýrið fráboðaði á ólavsøku er nevniliga eitt lógaruppskot um at banna mismuni og tryggja javnviðgerð á arbeiðsmarknaðinum. Hetta gongur fram av løglistanum, sum fylgdi við frágreiðing løgmans á ólavsøku.
Samferðslumálaráð, sum varar av málsøkinum, hevur longu sett gongd á arbeiðið. Fyrsta stigið var at manna ein fylgibólk, sum skal vera við til at gera uppskotið. Í fylgibólkinum sita umboð fyri partarnar á arbeiðsmarknaðinum, MEGD og Javnstøðunevndina.
Útgangsstøði er uppskotið hjá Sonju Jógvansdóttir, uttanflokka tingkvinnu. Hon hevur tvær ferðir roynt seg við uppskoti um at banna mismuni og at tryggja javnviðgerð á arbeiðsmarknaðinum. Seinna royndin var í vár, tá ið uppskotið fall við triðju viðgerð. Um tað verður eitt uppskot eftir júst sama leisti, er tó ikki endaliga avgjørt.
Starvsmannafelagið fegnast
Starvsmannafelagið hevur tikið undir við, at vit fáa eina almenna lóg móti mismuni á føroyska arbeiðsmarknaðinum, so at starvsfólk fáa líka góða verju móti mismuni sum í fleiri øðrum londum. Ein lóg móti mismuni var eitt av kjarnumálum felagsins upp til løgtingsvalið 2015.
Felagið metir, at ein slík lóg millum annað fer at vera eitt stórt framstig fyri fólk, sum bera brek á arbeiðsmarknaðinum. Hettar vísa royndirnar aðrastaðni.
Súni Selfoss, formaður í Starvsmannafelagnum, fegnast tí um, at tað nú røkist fyri, at landsstýrið fer at koma við einum lógaruppskoti, sum bannar mismuni á arbeiðsmarknaðinum. Hann vísir millum annað á, at javnstøðulógin ikki røkkur til at forða mismuni á arbeiðsmarknaðinum generelt, tí lógin er avmarkað til javnstøðu millum kvinnur og menn.
- Nýggja lógin fer at leggja ítøkiligar skyldur á arbeiðsplássini, sum eitt nú fara at geva betri verju í uppsagnarmálum, tá fólk gerast langtíðarsjúk, sigur formaðurin í Starvsmannafelagnum.
Ein mismunarlóg fer eisini at byrgja upp fyri vandanum fyri aldursmismuni, t.d. at starvsfólk verða vald út eftir aldri, tá ið uppsagnir skulu fremjast. Eisini kann ein slík lóg fáa týdning, nú nógvir útlendingar koma til Føroya at arbeiða, hevur Starvsmannafelagið víst á.
Fakfeløg stuðla
Onnur feløg taka eisini undir við at vit fáa eina generella lóg móti mismuni á føroyska arbeiðsmarknaðinum. Í sambandi við, at uppskotið hjá Sonju Jógvansdóttir, varð lagt fyri Løgtingið í fjør, vórðu fakfelagsformenn og -kvinnur spurd, hvat tey hildu um uppskotið.
Georg F. Hansen, formaður í Føroya Arbeiðarafelag, segði, at tað er harðliga tiltrongt at fáa samtykt eina lóg, sum bannar mismuni og tryggjar javnviðgerð á arbeiðsmarknaðinum. Hann vísti millum annað á, at tað eitt nú í sambandi við happing kann vera torført at sleppa víðari við málum, tí vit ikki hava fingið ásett lógarfest rættindi á økinum.
Eisini formaðurin í Pedagogfelagnum, Jógvan Philbrow, segði seg fegnast um uppskotið. Tað sama gjørdi Óluva í Gong, forkvinna í Felagnum Føroyskir Sjúkrarøktarfrøðingar.
- Tú kanst á ongan hátt vera ósamdur í, at starvsfólk fáa ein lógartryggjaðan rætt móti mismuni og happing á arbeiðsplássinum. Hinvegin kann tað møguliga vera trupult at handhevja allar lutir. Eitt nú tá ræður um fólk, sum bera brek, vísti Óluva í Gong á.
Forkvinnan hjá sjúkrarøktarfrøðingunum helt tað vera umráðandi at eftirmeta lógina, tá hon hevur verið í gildi í eina tíð, so hon fær rætta virknaðin.
Góð móttøka í tinginum
Útlitini fyri at eitt lógaruppskot um bann móti mismuni á arbeiðsmarknaðinum verður samtykt eru nógv betri, nú Samferðslumálaráðið hevur tikið málið upp.
Tá uppskotið frá Sonju Jógvansdóttir varð fyri í tinginum í vár, fekk tað góða móttøku frá framsøgufólkunum í fleiri flokkum. Kortini funnist summi at dygdini í lógaruppskotinum og fleiri søgdu seg dáma betri, at eitt slíkt uppskot kom frá landsstýrismanninum í arbeiðsmarknaðarmálum. Tey mettu, at uppskotið tá hevði verið neyvari og betri gjøgnumarbeitt.
Og líkt er til at fólk í samgonguni hava hoyrt hendan boðskap, tí nú hevur Samferðslumálaráðið loftað bóltinum og hevur sett sær fyri, at gera eitt lógaruppskot, sum hevur til endamál, at verja starvsfólk á arbeiðsmarknaðinum móti mismuni.


text:
Innsent
06.10.2017 - 12:09
Konfirmantar í Havnar kirkju sunnudagin 8.oktoberklokkan 11.
Prestur: Ann Dahl Hansen
Tórunn Maria Mortensen: Opið hús verður í Dugna á Hjalla 7A frá klokkan 18.
Julia Seloy. Veitslan verður á Sjóndeplinum, Íslandsvegur 10A. Opið hús frá klokkan 16.30.
Rannvá Rebekka Petersen, Tjarnarlág 20. Opið hús frá klokkan 17.
Billa Winther Jákupsdóttir, Breiðablik 10.a. Opið hús frá klokkan 17.
Malan Viderø Nielsen, Djóni í Geilgøta 39. Opið hús frá klokkan 16.
Jóna Elisabeth Vilhelmsen. Veitslan verður á Róðrarnestinum á Argjum frá klokkan 15.
Sanna Bæk Hoydal. Veitslan verður í Bátafelagnum.
Sólja Hilduberg Djurhuus, Hanusargøta 1. Opið hús frá klokkan 17.
Sigrið Finsdóttir Hansen, Tróndargøta 41. Opið hús frá klokkan 15.
Rutt Olivia Havmand. Veitslan verður í Posthúskjallaranum, Tórsgøta 8. Opið hús frá klokkan 17
Ása Hansen, Tjarnarlág 13. Opið hús frá klokkan 17.
Andrias Bjarnastein Jacobsen, Yviri við Strond 55. Opið hús frá klokkan 15.
Fríði Magnusson Carlsson. Veitslan verður í Frøðishøllini í Kvívík. Opið hús frá klokkan 16.
Rói Hansen. Veitslan verður í B 36- húsinum. Opið hús frá klokkan 17.
Høgni Lindenskov Funding, Tildugøta 5. Opið hús frá klokkan 18.
Martin Agnarsson, Hamarsgøta 18. Opið hús frá klokkan 15.
Eiri Magnusson, Spógvavegur 28.
Sjúrður Ranason Danielsen. Veitslan verður á Sundsvegi 23 frá klokkan 17.
Dan Helgi í Gong. Veitslan verður á Langatúni 2. Opið hús frá klokkan 17.
Jónas Jóannisarson Iversen, . konfirmatiónina í hølunum á niðasta hædd á sjúkrarøktarfrøðiskúlanum, Jónas Broncks gøta 25.
(rættað kl. 12.50)


text:
H&L - bólkar
1. Køk 2. Evning 3. Telda 4. Tónleik 5. Hondarb. 6. Smíð
Bólkarnir eru uml. 7 vikur í hvørjari lærugrein, so skifta tey.
Dreingir í 4. flokki eru í høvuðsheitum í trimum støðum:
Farið verður undir brúsu eftir tímarnar í øllum støðum. Taskan til ítróttar- og fimleikarhallirnar skal hava innandura klæði, skógvar og handklæði, meðan taskan til svimjing skal hava svimjiklæði og handklæði.
Dreingirnir eru í ítrottar- og fimleikarhallunum, og tað er ein og sama taska. Kunnað verður tá teir fara at svimja.
Støddfrøði: Jona Højsted tif. 220840
Føroyskt: Betta Joensen tlf.455815
Danskt: Jógvan Brim Joensen
Enskt: Maria Isaksen
Kristni: Betta Joensen
Náttúra og tøkni: Jona Højsted
Handarbeiði: Anja Samuelsen
Smíð: Karl Jóhan Thomsen
Evning: Sonja í Gong
Heimkunnleiki: ragnhild Ellingsgaard
Ítrótt: Assa Færø, Anja S. Samuelsen, Jórun Høgnesen, Heini Z Dahl og Eyðbjørn Jacobsen
Góðu næmingar og foreldur
Tey, sum skulu hava knappar við er: Niels Henry, Hóri, Gabriel, Rókur, Katarina, Elsy, Tóra, Lea, Anna Sól, Joan Elia og Omi.
Nú eru vit so smátt byrjaði uppá handarbeiði, og tað hevur gingið væl í dag.
Vit fara at læra okkum at seyma knappar, á eitt stykki, og tí vil eg biða tykkum, um at hava 6-8 stk av ymiskum knappum við hósdagin. Knapparnir skulu hava 1 hol , 2 hol, 4, hol.... Tað er ikki neyðugt, at knapparnir eru nýggir.
Vinaliga
Anja S. Samuelsen
Matpakkaskipan
Góðu foreldur og næmingar!
Sum nakað nýtt hava vit á Skúlatrøð tikið upp samstarv við Gist&Vist um matpakkaskipan í skúlanum. Hetta merkir, at framyvir ber til hvønn skúladag at bíleggja matpakka heimanífrá, sum síðani verður latin skúlanum til matarsteðgin. Bíleggingin skal tó verða avgreidd áðrenn kl. 7:30 um morgunin. Til ber eisini at bíleggja matpakkar fyri fleiri dagar í senn.
Skipanin byrjar mánadagin 16. apríl 2018, men til ber longu nú at bíleggja. Fyrstu ferð skal tú tó stovna teg sum brúkara.
Til ber at lesa meira um skipanina á: http://matpakkin.fo/til-foreldrini/


text:
Nøkur orð um væleydnaða leygardagsskúlan saman við Rakel Helmsdal.
Evnið verður: Ævintýr til dukkuleik
Gestalærari: Rakel Helmsdal.
Lærararnir
Fríggjadagin 28. sept. kl. 10 til 12 verður súkkluverkstaður í Nólsoyar skúla. Næmingar og onnur, eru vælkomin niðan í skúlan við súklum.
Góðu foreldur/avvarandi!
Felags foreldrafundurin er fluttur til mánakvøldið 17. sept. kl. 19:30 (til 21:00).
Vinarliga
Jákup av Skarði
Næmingarnir hava allir teldupostadressu og atgongd til Office365.
Í dag hava vit arbeitt við teldum, við atliti at góðari nýtslu og týdninginum at ansa væl eftir loyniorðum.
Vit hava:
– logga á Office365 (teldupostur og mangt annað)
– hugt at ymiskum á heimasíðu skúlans
– vitja www.pika7.fo
Við ynskjum um trygga teldunýtslu
Jákup av Skarði
Sum lýst í ársætlanini, verður felags foreldrafundur: 17. sept. kl. 19:30 (til 21:00).
Ætlandi luttaka bæði førleikastovan og nýggi heilsurøktarfrøðingurin.
Næmingarnir hava fingið kunnandi bræv.
Vinarliga
Jákup av Skarði
Aftur í ár er møguleiki at melda til í skúlanum.
Mánakvøldið 27. august. 2018, kl. 18 til 21.
Minnist til teldupostadressu, p-tal og gjaldskort.
Góðu næmingar og foreldur
“Flestu húski við børnum kenna til barnaorm. Barnaormur kemur fyri allastaðni í heimi og hjá øllum fólki á øllum aldri, tó er hann vanligastur hjá børnum og ungum.”
Slóð til frágreiðing um barnaorm er her
Brot úr tekstinum:
“Barnaormur verður viðgjørdur við mebendazol (Vermox®) ella pyrvin (Vanqiun®). Alt húskið skal viðgerast samstundis.
Mebendazol: Mebendazol fæst ávikavíst sum tablettir og flótandi á apotekinum eftir forskrift. Heilivágurin skal gevast tríggjar ferðir við á leið 2 vika millumbili. Vanliga er ein viðgerð nóg mikið. Mebendazol virkar á tann hátt, at ormurin upptekur ikki so lætt sukur, og tá doyggja bæði tann vaksni ormunin og ormveran. Eggini kunnu yvirliva. Tá ið ormarnir eru deyðir, hvørva teir við skarninum.”
Góðu næmingar 🙂
Hósdagin 16. august 2018 byrjar nýggja skúlaárið.
Allir næmingar møta í skúlanum kl. 10:00.
Við ynskjum um læruríkt 2018/2019 🙂
Bára, Anna Marna og Jákup


text:
Ari av Rana
14.02.2018 - 16:29
Ítróttur > Ítróttur > Fótbóltur
Tveir dystir verða spældir í Champions League í kvøld.
Á Santiago Bernabéu bresta tvey av heimsins ríkastu feløgum saman, tá kongafelagið Real Madrid tekur ímóti oljuríka Paris-Saint Germain.
Hetta er dysturin, sum flest fólk hava glett seg til í hesum 1/8-finalunum í ársins kapping. Við leikarum sum Cristiano Ronaldo, Karim Benzema og Gareth Bale í Real Madrid og Neymar, Edison Cavani og Kylian Mbappé í PSG, er talan um tvey tey bestu álopini í heiminum.
PSG sett met í flest skora mál í einum Champions League bólki, tá teir vunnu sín bólk sannførandi. Eins væl gekk ikki hjá Real Madrid, sum endaði á næsta plássi eftir at hava tapt móti Tottenham, sum endaði á fyrsta plássi.
Hin dysturin í kvøld er millum fimm faldaðu meistarunum úr Liverpool, sum eru á vitjan hjá sigursvanda Porto.
Hóast víðari luttøkan í kappingini aldrin var í vanda hjá Liverpool, so var liðið ikki sannførandi í bólkaspælinum. Liðið hevur tó staðið seg væl í heimligu kappingini seinastu mánaðirnar, og mugu metast sum favorittar at spæla seg víðari í kappingini.
Porto endaði nummar 2 í sínum bólki, sum taldist millum teir veikaru bólkunum. Men liðið hevur spælt framúr væl í heimligu kappingini, har tað liggur fremst eftir 21 umfør. Portugisiska kappingin er sterk, og á heimavølli stendur liðið seg altíð væl. Harumframt hevur Porto ikki tapt í seinastu 24 dystunum.
Talan verður allarhelst um tveir tættar dystir, tá Champions League verður bríkslað í gongd kl. 19:45.


text:
- Tíðindi, mentan og ítróttur
Sámal keypt "Mike Stern-gittara"
Tak niður
Á facebook er ein bólkur, har keyp og søla av brúktari tónleikaútgerð fer fram, og tað hendir seg meiri enn so, at okkurt gott tilboð stingur seg upp. Soleiðis var herfyri, tá Sámal Ravnsfjall keypti ein gittara fyri 4000 krónur. Talan er um ein gittara, sum gittarleikarin Mike Stern hevur lagt navn til. Men Sámal ætlar sær neyvan at taka hendan gittaran við út at spæla, tí, sum hann sigur, hevur hann sín trúgva fylgissvein, ein Gibson gittara, sum hann tekur við sær so at siga til hvørt einasta tiltak, hann spælir til. Hesin Gibson gittarin er eftir 11 ár vorðin so slitin, at hol næstan er komið á frontin av tí, at Sámal spælir við plektara. Hendan nýggja brúkta gittaran ætlar Sámal bert at brúka heima á sofuni. Vikuskiftissendingini hitti Sámal ein fagran várdag á Velbastað
Sí eisini


text:
Orð: Petur Jacob Sigvardsen
Viðmerking: Yrktur í januar 2010.
Á vára lívsleið koma løtur,
tá val er millum rangt og rætt,
og mangar eru heimsins gøtur,
ið ringja seg úr ætt í ætt.
Tá ræður um at skyna á,
hvør rætta gøtan er at gá.
Ein unglingi har standa mundi,
tá Jesusi hann spurning bar,
hvat gott hann sjálvur gera kundi
til ævigt lív at fáa sær?
“Sel alt!” var Jesu greiða svar,
“og dýrgrip tú í himli fær.”
“Kom so og fylg mær!” Jesus segði,
og unglingin tá valið fekk.
Men hug til tess hann ikki hevði,
– frá Jesusi hann syrgin gekk.
Hann valdi heldur heimsins eyð
enn lívið, Jesus honum beyð.
Mong eru bond, ið okkum binda
til mangt og hvat í hesi verð,
ja, sannast má, vit mangan synda
í hugsan, orði og í gerð;
helst mangt eitt val bar burt av leið
og tyngdi vára æviskeið.
Tí, góði Gud, vit til tín leita
og biðja teg av hjartans grund,
at tú mást okkum styrki veita,
so vit av hjarta, sál og lund
í trúarlýdni fylgja tær,
til vára lívsleið enda fær.


text:
Eykaaðalfundur í Eik Banka03-10-2010
Eykaaðalfundur verður hósdagin 7. oktober 2010, kl. 18.00 á Hotel Føroyum
Eik-partabrævið fyribils strikað03-10-2010
Eik-partabrævið er fyribils strikað av virðisbrævamarknaðunum í Keypmannahavn og Reykjavík.
Eik Banki og Eik Bank Danmark undir Finansiel Stabilitet og freistin longd til 8. oktober, kl. 12.00 danska tíð01-10-2010
Eik Banki hevur boðað virðisbrævamarknaðinum frá, at Eik Banki P/F og dótturfelagið Eik Bank Danmark A/S hava gjørt avtalu við Finansiel Stabilitet. Samstundis er freistin at lúka solvenskrøvini hjá Fíggjareftirlitinum broytt til 8. oktober
Virksemið heldur fram30-09-2010
Hóast Eik Banki er yvirtikin av Finansiel Stabilitet heldur virksemið fram sum vanligt. Hetta merkir, at Eik Netbankin, sjálvtøkur, gjaldskort, telefontænasta osfr. virka sum vanligt
Eik Banki og Eik Bank Danmark fara undir Finansiel Stabilitet30-09-2010
Eik Banki fekk ikki longda freist frá danska Fíggjareftirlitinum til at útvega neyðugan nýggjan partapening, og tískil verður tað Finansiel Stabilitet, sum yvirtekur og rekur bankan víðari. Øll innlán eru framvegis tryggjaði uttan mun til upphædd og Eik hevur opið sum vanligt


text:
Sjúrður Hildarson Hoydal 09.10.2018 (20:30)
Kyndil fær styrk úr Serbia
Kvinnuliðið hjá Kyndli hevur havt tað trupult at byrja við hetta kappingarárið, har liðið liggur niðast við ongum stigi.
Frætt hevur verið, at Kyndil hevur leitað eftir leikarum, ið kunnu styrkja liðið, og nú kann felagið kunngera at 24 ára gamla Jovana Stranjanac úr Serbia kemur at spæla við Kyndli.
Heimasíðan hjá Kyndli, Kyndil.fo, skrivar at nýggi málverjin hevur spælt í Serbia alla sína yrksisleið. Hon hevði tilboð frá fleiri øðrum feløgum, men valdi Kyndil fram hesi.
Jovana Stranjanac verður eftir ætlan á liðnum, tá ið Neistin og Kyndil bresta saman sunnudagin kl 13.00 í Høllini á Hálsi.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Áki Bertholdsen 11.04.2014 (08:20)
Strandferðslan fingið nýggjan stjóra
Landsstýrismaðurin í Vinnumálum Johan Dahl hevur sett Hilmar Eliasen í starv sum stjóra á Strandfaraskipum Landsins.
Hilmar Eliasen er 47 ára gamal og útbúgvin Cand.merc.jur.
Hilmar hevur drúgvar royndir frá privata vinnulívinum m.a. innan kontraktstýring og logistik hjá Vestas Wind Systems A/S.
Les eisini: Kenni meg væl ílætnan til nýggja starvið
Hilmar hevur eisini royndir frá reiðaravirksemi frá starvi í Royal Artic Line A/S og sum chefkonsulent hjá Danmarks Rederiforening.
Hilmar tekur við starvinum 1. juni
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Jobmatch verður hósdagin 28. desember
Fróðskaparsetur Føroya luttekur á Jobmatch aftur í ár.
Undirtøkan hjá føroyskum arbeiðsgevarum at luttaka á árligu Jobmatch starvsstevnuni hevur verið ovurstór í ár. Longu í oktober mánaði var fullteknað, og gjørdi fyriskipararnir tí av at víðka um starvsstevnuna við 7 fleiri básum. Sostatt standa 52 fyritøkur og stovnar klárar at taka í móti í Norðurlandahúsinum hósdagin 28. desember.
Ætlani við Jobmatch er at geva luttakarum høvi at skapa sær eitt týðandi netverk, sum ger tað lættari at finna eitt hóskandi starv. Eisini er hetta netverkið týdningarmikið, um ein skal undir at skriva høvuðsuppgávu ella ynskir at koma í starvsvenjing hjá føroyskari fyritøku, stovni ella kommunu.
Jobmatch er harafturat ein góður møguleiki at kunna seg um føroyska arbeiðsmarknaðin, og samstundis gera vart við seg í mun til møguligar framtíðar arbeiðsgevarar.
Inni á http://www.jobmatch.fo/stoerv/ ber til at kunna seg um tøk størv, møgulig starvsvenjingarpláss umframt samstarv í mun til serritgerðir og aðrar uppgávur.
Breiðari luttakarafjøld
Jobmatch hevur rættiliga vunnið sær sess sum afturvendandi starvsstevna millum jóla og nýggjárs. Síðan 2008 er tiltakið vaksið í vavi, og luttakarar á starvsstevnuni telja bæði størri og smærri privatar og almennar arbeiðsgevarar. Jobmatch er í teirra eygum ein týðandi táttur í menningarætlanini í mun til setan av nýggjum starvsfólki.
Undanfarin ár bleiv málbólkurin víðkaður til eisini at fevna um fólk við royndum á arbeiðsmarknaðinum, tvs. fólk, sum eru í starvi, men eru áhugað í at kunna seg um nýggjar starvsmøguleikar, og harumframt eru eisini fyritøkur við, sum sóknast eftir fólki við royndum innan handverkarayrkið.
Bílegging av JobPráti at tryggja sær talutíð
Fyri at tryggja sær talutíð hjá teim fyritøkum og stovnum, ein ynskir at koma í samband við, er møguligt at bíleggja eitt JobPrát framman undan starvsstevnuni. Eitt JobPrát er ein óbindandi styttri samrøða á umleið 10-15 minuttir, har ein fær høvi til at kunna seg um arbeiðsgevaran og greiða frá um seg sjálvan. Tað er ikki nøkur treyt at bíleggja JobPrát fyri at luttaka á Jobmatch - bert ein møguleiki.
Vanliga vitja millum 400-500 fólk í Norðurlandahúsinum, tá Jobmatch er. Harvið kann tað í løtum tykjast trupult at koma á tal við onkrar av luttakarunum, um ein ikki hevur bílagt JobPrát frammanundan.
Um JobPrátið verður bílagt áðrenn týsdagin 19. desember, ber betri til at tryggja sær eitt prát við júst rætta viðkomandi frá tí fyritøku, stovni ella kommunu, ein ynskir at koma í samband við. Tó er seinasta freist at bíleggja JobPrát 26. desember kl. 20.00. Til ber at bíleggja JobPrát her http://www.jobmatch.fo/jobprat/
Hvussu ein leypur bíðirøðina um
Øll, ið vitja Jobmatch, verða biðin um at skráseta seg, tá tey koma, so til ber at eftirmeta starvsstevnuna og betra um tiltakið. Skrásetingin hevur áður ført við sær, at ein ávís bíðitíð hevur verið við inngongdina. Hesari bíðirøð kann ein sleppa undan við at skráseta seg á heimasíðuni áðrenn Jobmatch. Harvið liggur navnamerkið klárt við úthurðina, tá ein kemur á Jobmatch.
Tórshavnar kommuna og Bakkafrost eru aftur í ár høvuðussponsorar, og harumframt er ein stýrisbólkur við umboðum fyri Tórshavnar kommunu, Vinnuhúsið, MFS og ASK v/Fróðskaparsetur Føroya. Tað er ráðgevingarfelagið Syntesa, sum stendur fyri projektleiðsluni av tiltakinum.
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...
-
08.10.2018Tey ganga á vegnum og bíða sum nýggjur afturEitt av høvuðsverkunum hjá Ingálvi av Reyni, Tey ganga á veg...


text:
Sum nevndarformaður í BP fær hann - hvør veit - møguleikan aftur at vera við til at menna leiting við Føroyar.
Í dag tekur Helge Lund, fyrrverandi stjóri í Statoil, við sum nevndarlimur í einum av heimsins størstu oljufeløgum, bretska BP. Hetta boðar BP frá í tíðindaskrivi í morgun. Tað var í apríl í ár, at BP kunngjørdi, at tað hevði gjørt av at seta nýggjan nevndarformann í fyritøkuni, norðmannin og roynda oljustjóran, Helge Lund. Hann tekur við eftir svenska formannin 1. januar 2019. Ætlanin var, at hann skuldi taka við sum nevndarlimur 1. september, men hetta er framskundað og tekur hann við longu í dag.
Hetta eru avgjørt tíðindi, sum eiga at hava áhuga í Føroyum eisini. Tí Helge Lund er ikki hvør sum helst í føroyskum høpi. Hann er m.a. nevndarlimur í føroyska felagnum, Tjaldur. Rúni M. Hansen er nevndarformaður í Tjaldur og hevur í mong ár arbeitt tætt saman við tann fryntliga og dámliga Helga Lund. Hetta í tíðini, tá Statoil var motorurin í føroyskari oljuleiting, og tá Helge Lund var forstjóri í norska felagnum. Tá var Rúni M. Hansen, umframt at vera stjóri í føroyska Statoil, eisini leiðari fyri arktisku deildini hjá Statoil og stóð tí forstjóranum sera nær. Í dag arbeiða Rúni M. Hansen og Helge Lund tætt saman í Tjaldur, sum hevur virksemi í Føroyum og í útlandinum.
Oljuportalurin heldur tað verður áhugavert at fylgja við, tá Helge Lund tekur við sum nevndarformaður í BP, sum jú var eitt av fyrstu feløgunum at vísa føroyskari oljuleiting ans. Felagið er í dag tað mest virkna í føroyska grannalagnum, vestan fyri Hetland. Og tað er neyvan nakar ivi um, at føroyskir oljumyndugleikar fegnir høvdu viljað sæð fyrrverandi Statoil-stjóran og komandi BP nevndarformannin aftur venda oljukikaranum móti føroyska landgrunninum, nú felagið longu er so virkið skamt frá føroyska markinum. Tætta tilknýtið til føroysku fyritøkuna Tjaldur kann møguliga – hvør veit – gerast ein nýggj brúgvabyggjan millum framtíðar føroyska oljuleiting og bretska oljurisan. Hetta er heldur eingin dvørgur í heimshøpi. Marknaðarvirðið á BP er 100 milliardir pund. Livst so spyrst.
Rúni M. Hansen, nevndarformaður í Tjaldur og fyrrverandi stjóri í Statoil saman við Helga Lund, tá hesin var forstjóri í Statoil (Mynd: Jan Müller)
Heðin Mortensen, táverandi borgarstjóri í Tórshavn og Johan Dahl, táverandi oljuráðharri hitta Helga Lund á ONS í Stavanger (Mynd: Jan Müller)


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Vindmyllur
Leiðreglur fyri umsókn og uppseting av vindmyllum til húsbrúks
1. Sambært almennu byggisamtyktini fyri Vestmanna kommunu skulu slíkar fastar konstruktiónir sum vindmyllur viðgerast sum byggimál.
2. Vindmyllur til húsbrúks eru smáar vindmyllur, ið geva ískoytisorku til húsarhaldið og sum ikki spenna meira enn 2.00 m.
3. Umsókn: Innan farið verður undir at seta upp vindmyllur, skal umsókn um byggiloyvi sendast kommununum.
Umsóknin skal innihalda:
• Støðumynd við mátum og staðseting á grundstykki og fjarstøðu til nærmastu grannamørk og grannabygningar
• Fráleiki til almenn øki so sum vegir, fríøki og tílíkt.
• Skjalprógv fyri, at myllan lýkur ásettar óljóðstreytir.
• Frágreiðing um hvussu myllan er fest og skjalprógv fyri, hvussu nógvan vind myllan tolir.
• Farast kann ikki undir uppseting av myllu, fyrr enn skrivligt loyvi er fingið til vega frá kommununi.
4. Krøv:
Krøvini til einstøku myllurnar
• Breidd: Veingjabreiðið (diametur) kann í mesta lagi verða 2.00 m.
• Hædd: Mest loyvda hæddin er 12,5 m, mátað frá fundamenti til hægsta punkt á mylluni. Hæddin upp til lægsta punkt á veingjabreiðinum skal verða minst 4 m.
• Frástøða til nærmastu grannahús skal í minsta lagi verða 15 m, og til grannamark skal frástøðan í minsta lagi verða 101) m. Myllan skal undir øllum umstøðum standa nærri húsið, ið fær orku frá mylluni, enn grannahúsum. Øll mát eru í vatnrættari linju.
• Óljóðstreytir:
Óljóðið frá vindmylluni má ikki verða størri enn 40 dBA við eini vindmegi uppá 8 m/s, mátað á grannaognini
• Onnur krøv:
Sjálv vindmyllan skal ikki víkja avgerandi frá hæddini av øðrum konstruktiónum í umráðnum.
Vindmyllan skal hava eina flatu, sum í minst møguligan mun kastar aftur ljós, helst hvítligan ella gráan lit.
• Treytirnar eru tær somu fyri vindmyllur, sum verða settar uppá hús.
5. Varnast kommunan, ella verður kommunan av øðrum gjørd varug við, at vindmyllan ikki lýkur ásetingarnar omanfyri, kann kommunan krevja at vindmyllan fyribils verður steðga. Verða viðurskiftini ikki fingin í rættlag, kann kommunan krevja, at vindmyllan verður tikin niður.
6. Vestmanna kommuna kann undir ongum umstøðum ábyrgjast fyri skaða av vindmylluni, sum kann standast á persón ella ogn hjá øðrum.
1) Tá talan er um óbygda grannaogn, verður støða til fráleikan í hvørjum einstøkum føri.
Samtykt av Vestmanna Bygdarráð tann 23. september 2008.
Leiðreglur fyri umsókn um uppseting í samband við vindmyllur
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
ERFA samstarvið
ERFA er eitt fakligt samstarv millum Menta Sp/f í Tórshavn og GrannskoðaraStovan í Runavík Sp/f. Samstarvið byrjaði í 2006, og leiðslurnar báðar møtast regluliga við tí fyri eyga at læra hvør av aðrari og harvið fáa eitt fakligt mennandi umhvørvi. ERFA er stovnað til tess at samstarva um størri uppgávur og menna vitanina um høvuðsyrkini: Grannskoðan, Roknskapur og Ráðgeving.
Høvuðsendamálið við ERFA er at kunna veita eina enn betri fakliga tænastu og at bjóða út skeið, ið lúka kravdu eftirútbúgvingina.


text:
Seinast broytt:
Viðmerking:
Námsætlan sum Word-fíla:
1. Samleiki
Støddfrøðin ger vart við seg á so mongum týdningarmiklum samfelagsøkjum, eitt nú í medisini, búskapi, tøkni, samskifti, orkuumsiting og byggivirksemi.. Hollur støddfrøðiligur førleiki er neyðugur fyri at kunna skilja og hava ávirkan á mannagongdir í samfelagnum.
Til tann støddfrøðiliga førleikan hoyrir eisini at loysa uppgávur. Tað er at lýsa og umskapa eitt greiðsluevni til eina støddfrøðiliga uppgávu, loysa hana og meta um týdningin av henni. Í støddfrøðini nýtir næmingur ymiskar hjálparmiðlar, bæði bøkur og tøknilig tól.
Støddfrøði á E-stigi skal geva næminginum grundleggjandi støddfrøðiligar førleikar innan ta verkligu útbúgvingina, sum næmingurin er farin undir.
2. Endamál
Undirvísingin í støddfrøði á E stigi hevur til endamáls, at næmingurin
- evnar at arbeiða við tølum og at umbroyta og nýta einfaldar frymlar, so hann megnar at arbeiða við støddfrøði í verki
- mennir sínar førleikar at kenna aftur støddfrøðilig greiðsluevni, bæði yrkisfakliga og í almennum høpi
- ognar sær kunnleika um tann partin av støddfrøðini, sum hevur týdning fyri ta yrkisleið, næmingurin hevur valt sær
- skilir og evnar at nýta grundleggjandi støddfrøðihugtøk, hugsanarhátt og háttaløg, umframt at greiða frá, hvussu ymisk faklig greiðsluevni kunnu loysast við hjálp av støddfrøði
- fær greiðu á, hvussu støddfrøðin kann vera við til at fremja fatan, seta orð á og viðgera mál innan ymiskar yrkisgreinar, umframt geva innlit í støddfrøðiliga umhugsan
- betur gerst førur fyri at meta um og at taka støðu, tá ið onnur nýta støddfrøði í sínum virksemi
- evnar at nýta støddfrøðilig háttaløg til loysn á støddfrøðiligum uppgávum
- fær tann førleika, ið krevst, fyri at hann megnar at taka útbúgvingina, har støddfrøði er kravdur partur
- gerst førur fyri at nýta viðkomandi hjálparmiðlar.
3. Stig og tímatal
Undirvísingin í støddfrøði á E-stigi fevnir um 72 pultstímar.
4. Øki
Fakliga innihaldið í lærugreinini er lutað sundur í kjarnaøki og ískoytisøki. Kjarnaøki eru kravd øki, ið fevna um umleið 80% av klokkutímatalinum á hvørjum floksstigi. Ískoytisøki eru valfrí øki, sum lærari og næmingar í einstaka flokkinum velja í felag. Ískoytisøki fevna um umleið 20% av klokkutímatalinum á hvørjum floksstigi.
Kjarnaøki
Kjarnaøkini í støddfrøði á E-stigi eru:
Tal- og symbolrokning
Kjarnaøkið tal- og symbolrokning fevnir um talfatan, vanligu roknihættirnar við tal- og frymlaheildum, prosentrokning, rokning við broti, umframt funktiónir og funktiónshugtøk, ið eru ætlað at lýsa samanhang og broytingar. Eisini fevnir økið um linjurættar funktiónir, umframt at loysa líkningar, harímillum líkningar við tveimum ókendum.
Geometri og trigonometri
Kjarnaøkið geometri og trigonometri snýr seg um at greina eginleikar hjá tvey- og trídimensionalum skapum, umframt at gera tekningar og útrokningar. Einfaldar plangeometriskar myndir (sirkul, tríkant og fýrakant), einfaldar rúmligar myndir (sylindari og prisma). Lærusetningur Pythagorasar, sinus, cosinus og tangens í rættvinklaðum tríkantum, umframt sinus- og cosinusrelatiónir.
Yrkisfakligt verkevni
Arbeitt verður við at gera smærri uppgávur, sum eru tema- ella verkætlanarkendar. Uppgávurnar taka støði í útbúgvingini, sum næmingurin er í. Næmingurin ger tvær tema- ella verkætlanaruppgávur, sum lærarin skal góðkenna sum próvtøkugrundarlag til munnligu próvtøkuna, har próvtøkuspurningurin tekur støði í aðrari av hesum uppgávum.
Ískoytisøki
Ískoytisøki eru valfrí øki, sum lærari og næmingar í einstaka flokkinum semjast um í felag. Ískoytisøki kunnu styðja og lýsa eitt ella fleiri kjarnaøki frá øðrum sjónarhornum og vera við til at menna førleikar næmingsins samsvarandi teimum førleikamálum, ið ásett eru. Endamálið við ískoytisøkjum er harumframt at geva skúlum og útbúgvingarbreytum rúm fyri serligum eyðkennum og arbeiðsháttum.
5. Førleikamál
Førleikamálini í støddfrøði eru býtt sundur í støðisførleikar og fakligar førleikar.
Støðisførleikar
Støðisførleikar eru grundleggjandi førleikar, sum menniskju ogna sær tíðliga í lívinum, men sum mugu stimbrast og mennast alt lívið. Støðisførleikar hava avgerandi týdning, fyri at kunnleiki, vitan og førleikar verða ment í øllum lærugreinum. Støðisførleikar eru við til at menna sannkenning, virðing, hugflog og evni til støðutakan og sjálvvirkni. Undirvísingin skal virka fyri, at næmingurin fær hug og sinni at læra og geva sítt íkast til kjak og loysnir.
Í hesum sambandi eru fýra støðisførleikar lýstir við atliti at teimum fortreytum, sum eru galdandi fyri lærugreinina. Í øllum lærugreinum skal næmingurin læra:
- at virða
- at samskifta
- at kanna
- at skapa
At virða
At virða er at virka fyri góðari samveru millum menniskju og fyri góðum samanspæli millum menniskju, náttúru og umhvørvi. Virðing fremur tryggleika og trivnað, ið eru fortreytir fyri gagnligari menning. Undirvísingin skal virka fyri, at hvør einstakur næmingur verður sæddur og hoyrdur, og at hann kennir seg at hava virði og týdning, har hann er.
Førleikin at virða snýr seg í Støddfrøði um at virða tær grundleggjandi reglur, ið náttúran og tað náttúruskapta umhvørvi hava at laga seg eftir. Undirvísingin leggur dent á, at næmingurin skilir tær ymisku fortreytirnar, ið øll menniskju hava í lívinum, og lærir at virða tørv og sjónarmið hjá øðrum, uttan mun til aldur, kyn, húðarlit og lívsáskoðan. Næmingurin skal eisini virða sín egna tørv og tað nátturutilfeingið, vit øll eru bundin at. Hann skal læra at virða tær skyldur og tey rættindi, sum fólkaræði byggir á, eins og hann skal hava virðing fyri, at ymiskar mentanir og samfeløg kunnu byggja á onnur virði enn hansara egnu.
At samskifta
Førleikin at samskifta snýr seg í støddfrøði um at bera fram sína hugsan og sína vitan munnliga og skrivliga, og at lesa. Lærugreinin støddfrøði hevur ein týðandi leiklut í at menna førleika næmingsins at samskifta um støddfrøðiligar spurningar so, at hann dugir at nýta støddfrøðilig hugtøk um hesar spurningar og viðurskifti. At samskifta um støddfrøðilig mál snýr seg eisini um at rokna og at nýta tøknilig amboð, ið tæna samskiftinum millum manna sum heild.
Førleikin at orða seg munnliga snýr seg í støddfrøði um at gera sær eina hugsan, seta spurningar, próvføra og greiða frá eini hugsan, grundaðari á støddfrøði. Tað merkir at vera við í samrøðum, samskifta um hugskot og røða um spurningar og møguligar loysnir saman við øðrum.
Førleikin at orða seg skrivliga snýr seg í støddfrøði um at loysa eina uppgávu við støddfrøði, lýsa og greiða frá eini hugsan og orða viðrakingar og hugskot. Harumframt snýr førleikin seg um at gera tekningar, skitsur, skap, talvur og ritmyndir, umframt at nýta støddfrøðilig tekn og formligt mál í lærugreinini.
Førleikin at lesa og skriva er avgerandi fortreyt fyri øllum samskifti og lærdómi í lívinum. At skriva er at skipa hugsan og menna hugskot; at lesa er at skyna á og tulka. Í lærugreinini skal næmingurin tí frá fyrsta degi verða vandur við at lesa støddfrøðiligar uppgávur og at gera grein fyri sínum eygleiðingum og viðrakingum á skrift. Næmingurin skal duga at lesa og skilja vegleiðingar, talvur, farmyndir, farstrikur og ímyndir. At megna at lesa í støddfrøði er tí at tulka og gagnnýta tekstir við støddfrøðiligum innihaldi úr gerandis- og arbeiðslívi.
Førleikin at rokna snýr seg í støddfrøði um førleikan at loysa uppgávur og gera kanningar við støði í praktiskum gerandisstøðum og í støddfrøðiligum spurdómum, umframt at lesa hagtøl, fata bygnað, frymlar og úrtøkiligar skipanir. At rokna er eisini at hugsa skilvíst og loysa greiðsluevni. Hesir førleikar eru fortreyt fyri at skilja og taka støðu til mong gerandismál, og tí hevur undirvísingin í síni heild ein avgerandi leiklut í hesi menning. Fyri at megna hetta, er umráðandi at kenna og verða førur fyri at nýta roknihættirnar, megna at nýta fjølbroyttar mannagongdir, ætla um og meta um, um svarið er rímiligt.
Førleikin at nýta tøknilig amboð er í støddfrøði at duga at nýta kunningartøkni, ið er ein fortreyt fyri øllum fjarskifti, umframt at nýta hesa tøkni til spæl, kanning, avmyndan og framløgu. Eisini snýr hesin førleiki seg um at kenna og meta um talgild amboð til uppgávuloysn, simulering og myndan. Harafturat er týdningarmikið at finna upplýsingar, greina og viðgera og leggja fram dátur við hóskandi hjálparamboðum og vera vandin við keldum, greiningum og úrslitum.
At kanna
At kanna er at eygleiða, undrast, finna svar og gera royndir. Lærarar skulu geva gætur, at hesir førleikar verða mentir frá lægsta til hægsta stig.
Førleikin at kanna snýr seg í støddfrøði um at eggja forvitni næmingsins og stimbra hug og dirvi hansara til at seta spurningar og at leita sær ráð og vitan um støddfrøðilig viðurskifti. Næmingurin skal læra at leita upp og ogna sær viðkomandi vitan og kunnleika í bókmentum, handbókum, tíðarritum, á internetinum, umframt at gera verkligar royndir í starvsstovu og úti í náttúruni. Við dømum og venjingum skal næmingurin læra at nýta vísindaligan framferðarhátt og at handfara keldutilfar á sakligan, siðiligan og munadyggan hátt.
At skapa
Forvitni, spæl og hugflog eru serligir eginleikar, sum lærarin skal varða um og gera gagn av í undirvísingini. At skapa er eisini ein førleiki, ið kann vinnast við lærdómi. Næmingurin skal læra at hugsa, tala og skriva sjálvstøðugt og at menna hugskot síni, og hann skal kenna seg at hava ein virknan lut í egnari menning og læring.
Førleikin at skapa snýr seg í støddfrøði um at gera næmingin tilvitaðan um og líta á egin evni, so at hann gerst førur fyri sjálvur at byggja víðari á tað, sum lært er. Næmingurin skal læra, hvussu náttúruvísindini saman við støddfrøðini hava verið við til at broytt lívsáskoðan, mentan og samfeløg.
Næmingurin evnar at orða spurningar og at seta fram tilhugsanir, sum kunnu verða kannaðar, próvføra og skifta orð um hetta við atliti at øðrum støddfrøðiligum upplýsingum. Tað merkir, at næmingurin skal vera við í samrøðum, samskifta við onnur um hugskot og tosa um spurningar og hugsandi loysnir.
Næmingurin skal læra, at verkligar royndir og frágreiðingar um støddfrøðilig viðurskifti eru ein partur av skapandi tilgongdini, sum byggir á hugflog, íblástur og treystleika. Við atliti at búningarstigi og serligu gávum næmingsins verður arbeitt miðvíst við skapandi tilgongdum, sum fremja íblástur og stimbra hugflog. Við at arbeiða við myndlum lærir næmingurin at meta um dygdina í avrikum hjá sær sjálvum og øðrum.
Fakligir førleikar
Tal- og symbolrokning
Næmingurin dugir
- at skyna á støðubundnu talskipanini, og kenna menningina av tølunum sum skrivingarhátt
- at rokna við teimum fýra rokniháttunum og kenna raðfylgjuna av teimum, tá ið roknað verður
- at samanbera og umrokna heil tøl, desimaltøl, brot, prosent og promillu
- at leggja saman, draga frá, falda og býta brot
- at brúka potensar og røtur í útrokningum
- at velja háttalag at loysa líkningar og líkningaheildir og einfaldar ólíkningar
- at kenna frummongd og virðismongd umframt størsta og minsta virði
- at skilja og brúka variabulhugtakið
- at skilja og brúka prosenthugtakið
- at skyna á beinum lutfalli
- at nýta kendar og ókendar formlar, t.d. í sambandi við útrokning av rúmd
- at nýta teldu og lummaroknara til útrokningar og til at loysa greiðsluevni.
Geometri og trigonometri
Næmingurin dugir
- at greiða frá eyðkennum hjá ymiskum geometriskum skapum
- at rokna ummál, vídd og rúmd
- at skilja og arbeiða við støddarlutfall, einsskap (einsvinklaðir tríkantar) og allíki (kongruens)
- at gera einfaldar trigonometriskar útrokningar, t.d. við Pythagoras, sinus, cosinus og tangens, umframt at greiða frá sinus- og cosinusrelatiónunum
- at nýta krossskipan at lýsa staðseting og flyting og duga at rokna longdir og fjarstøður í krossskipan, t.d. spegla, snara, flyta og javnflyta
- at nýta CAS-amboð og/ella lummaroknara til ymiskar útrokningar.
Yrkisfakligt verkevni
Næmingurin dugir
- at skilja og taka støðu til upplýsingar, sum innihalda støddfrøðiligar orðingar
- at meta um gildið av úrslitum
- at orða greiðsluevni, lýsa mannagongdir og siga frá loysnum, bæði munnliga og skrivliga
- at arbeiða saman um greiðsluevni, sum hava í sær fleiri loysnir.
6. Eftirmeting og próvtøka
Eftirmetingar
Einstaki næmingurin skal eftirmetast ávegis í undirvísingargongdini við støði í antin skrivligum ella munnligum framløgum. Næmingurin eigur at hava eina greiða fatan av støðu síni í mun til fakligu málini í lærugreinini og eigur at fáa vegleiðing um, hvussu og hvørjum arbeiðast skal við fyri at røkka málunum.
Eftirmetingin skal skjalfestast.
Við undirvísngarlok fær næmingurin eitt endaligt talmet. Næmingurin verður mettur í mun til førleikamálini í lærugreinini, og talmetið verður givið við støði í einari heildarmeting av fakligu førleikum næmingsins.
Próvtøkuhættir
Hildin verður ein munnlig ella ein skrivlig próvtøka, sum skúlin fyriskipar við uttanhýsis próvdómara, sum Mentamálaráðið útnevnir.
Við støði í einari av tveimum ymiskum tema- ella verkætlanarkendum uppgávum, sum næmingurin hevur arbeitt við í undirvísingini, og sum lærarin hevur góðkent, verður hildin ein munnlig próvtøka. Næmingurin fær aðra próvtøkuuppgávuna við lutakasti, og verður próvhoyrdur í henni. Eingin tíð er sett til fyrireiking. Próvhoyringin varir 20 minuttir, íroknað próvdøming.
Góðkendu próvtøkuuppgávur næminganna og yvirlit yvir undirvísingargongdir verða send próvdómaranum áðrenn próvtøka verður hildin.
Dømingargrundarlag
Próvtakarin skal kunna greiða frá teimum støddfrøðiligu evnunum, sum próvtøkuuppgávan fevnir um. Eisini skal tað verkliga greiðsluevnið, próvtøkuuppgávan snýr seg um, koma greitt til sjóndar í framløguni. Próvtakarin skal við støði í fakligari tilgongd og støðisførleikunum sýna evni sjálvstøðugt at leggja fram og viðgera tilfar við støði í temauppgávuni. Hann skal sýna, at hann dugir at taka fram týðandi tættir í tilfarinum, seta teir í samband við tættir í undirvísingini og síggja próvtøkutilfarið í frásjón. Undir próvhoyringini kann próvtakarin nýta próvtøkuuppgávuna at stuðla seg til.
Í dømingini verður dentur lagdur á, í hvønn mun próvtakarin lýkur tey málini, sum eru sett í lærugreinini.
Dentur verður lagdur á, at próvtakarin
- dugir at bera hugsanarhátt sín fram, og at hugsanarháttur próvtakarans eisini sæst greitt aftur í próvtøkuuppgávuni
- hevur roknað rætt, og at hann sýnir fakligt hegni.
Givið verður eitt próvtal við støði í einari heildarmeting av samlaða avriki próvtakarans.
Próvtalslýsingar
Skrivligt E-stig
7. At skipa undirvísing
Í hesum parti av námsætlanini verður í stuttum greitt frá teimum didaktisku meginreglum, ið eru støði undir skipan av undirvísing. Hvør einstøk námsætlan myndar didaktiska sjónarmiðið, og saman mynda allar námsætlanirnar tann felags didaktiska pallin, har undirvísing verður útint.
Undirvísingin tekur altíð støði í teimum førleikum, ið næmingurin hevur við sær av tí stigi, hann kemur. Námsætlan og útbúgvingarbygnaður skulu tryggja, at fortreytir fyri fjøltáttaðari undirvísing eru til staðar.
Didaktiskar meginreglur
Undirvísingin verður løgd til rættis við tí fyri eygað, at hvør einstakur næmingur hevur møguleika at røkka fakligu førleikamálunum. Sjálvstøðuga handfaring næmingsins av støddfrøðiligum uppgávum og spurningum og framløga hansara av teimum er megintátturin í undirvísingini.
Støddfrøðiliga fatan og innovativu evni næmingsins verða ment og styrkt við í høvuðsheitum at loysa spurningar og uppgávur gjøgnum royndararbeiði. Tað verður m.a. gjørt við at leggja til rættis induktivar undirvísingargongdir, har næmingurin sleppur sjálvur at seta orða á sín varhuga við støði í ítøkiligum dømum.
Í undirvísingini verður dentur lagdur á nýtsluvirðið hjá støddfrøðini, og næmingurin skal síggja dømi um, hvussu tey støddfrøðiligu háttaløgini kunnu verða nýtt í sambandi við tað yrkisfakliga valið, næmingurin ella lærlingurin hevur gjørt.
Undirvísingin verður løgd til rættis við stigvøkstri í háttaløgum og fakligum innihaldi, samstundis sum støðisførleikar og paratvitan verða styrkt og ment við, at tey verða brúkt regluliga. Eisini verður støddfrøðiliga fatanin hjá tí einstaka næminginum ment við, at arbeitt verður við munnliga miðlan.
CAS-amboð verða ikki nýtt til bert at fremja tær heldur torførari symbolsku útrokningarnar, men skulu eisini stuðla førleikalæringini og menningini av støddfrøðiligum hugtøkum hjá einstaka næminginum.
Arbeiðshættir
Ein týðandi partur av undirvísingini í bæði kjarnaøkjum og ískoytisøkjum verður lagdur til rættis sum verkætlanargongdir ella sum temauppgávur. Í hvørji einstakari undirvísingargongd verða fakligu málini orðað, støða verður tikin til arbeiðsgongdina, og næmingarnir gera eitt skrivligt verk, sum skal vísa fakligu úrslitini. Aftan á hvørja undirvísingargongd ella í sambandi við repititión verður støða tikin til, hvussu tað fakliga tilfarið, sum arbeitt hevur verið við í undirvísingini, kann verða nýtt sum partur av temauppgávunum, sum eru grundarlag undir munnligu próvtøkuni.
Í undirvísingini skulu næmingarnir loysa uppgávur við tí fyri eygað at teir ogna sær støddfrøðilig hugtøk, háttaløg og førleikar sum heild. Uppgávur verða loystar bæði í tímunum og sum heimaarbeiði.
KT og hjálparamboð
Undirvísingin verður løgd til rættis, so at roknimaskinur, kt og støddfrøðiforrit gerast týðandi hjálparamboð, tá ið næmingarnir arbeiða við at læra seg at kenna støddfrøðiligu hugtøkini og at loysa støddfrøðilig greiðsluevni. Í tilrættisleggingini gerst venjingin í at nýta hesi hjálparamboð ein týðandi partur, so næmingurin lærir at fremja útrokningar. Harumframt eru roknimaskinur, kt og støddfrøðiforrit partur av tilrættisleggingini av royndarvirkseminum í sambandi við uppgávur og greiðsluevni.


text:
Tap omaná tap.
Tað verður verrið, áðrenn tað verður betri.
At siga at tað gongur illani hjá besta mansliðnum hjá B71, er nokk ikki at taka munnin ov fullan.
Eftir eina lovandi byrjan ímóti Giza Hoyvík í fyrsta dystinum og einum arbeiðsinnsatsi ímóti niðurflytarunum ÍF í næsta dystinum, ið vit bara akkurát taptu, so hevur tað mestsum bara peikað niðureftir.
Enn er nógv eftir av kappingarárinum, men tað gongur sjón fyri søgn at um vit ikki klára at hála nøkur stig heim komandi dystirnar, so verður tað ógvuliga trupult hjá okkum seinni í kappingini.
Hóast vit hava verið nær við fleiri ferðir at fáa nøkur stig, so slepst tað nokk ikki undan at hópurin hjá okkum er ov smalur. Hettar vistu vit av áðrenn kappingarárið fór í gongd og stig eru eisini tikin til at fáa styrkt um hópin, men tær avtalurnar eru tíverri ikki komnar ordiliga uppá pláss enn og fryktandi er fyri at tað kann fara at vera nakrir dystir áðrenn nakað spyrst burturúr á hesum frontinum.
Dysturin í dag var ein ómetaliga trupul uppgerð ímóti KÍ, ið, hóast teir eru næstbesta liðið hjá klaksvíkingum, hava dygdir í hópið sínum, ið vit altíð fóru at hava tað stríggið ímóti. Tó so, vit ætlaðu okkum ikki heimaftur við ongum, men eftir ein hálvan tíma av spælið, so er heimaliðið frammanfyri 2-0 og mótbrekkan er sum ikki einaferð tung. Símin Hansen klárar at minka um munin áðrenn hálvleik og hendan støðan heldur líka til 85. minutt tá KÍ økir til 3-1 og síðan til 4-1 í 93. minutti.
Strævið og tungt
Vit vóru kanska nakað naiv tá kappingarárið byrjaði og løgdu, eins og vit gjørdu tað í fjør, hart út, við stórum málsetningum. Nú fyrsti mánaðin er farin afturum, mugu vit staðfesta at vit nokk skulu lækka vónirnar eitt vet her í byrjanini, inntil vit fáa fóta okkum. Tað er møguligt at tað fer at gangast betur komandi dystirnar, men vit áskoðarar skulu samstundis brynja okkum til at tað fer at ganga verrið áðrenn tað batnar.
Hettar eru tey óhugaligu faktaini av gongdini sum hon er nú. Men! Og hettar er týdningarmikið at minnast til. Venda vit liðnum bakið og taka dygga stuðulin og áhugan aftur, ið vit hava víst seinastu tíðina, so fer tað bara at ganga uppaftur verrið. Hettar er ikki fyrstu ferð at vit hava ligið í tungum sjógvi, men ongin ivi má valda um at leikararnir ongan áhuga hava í at tapa viku inn og viku út. Fyrr ella seinni, so vendist í holini og trivaligari úrslit fáast til høldar. Tað fer neyvan at henda fyrsta dagin, men koyra vit hart á næstu tíðina og gera okkara besta, so fer tað at bragda fyrr ella seinni. Tað er eitt lyfti, og hendan heimasíðan ger søguliga lítið við at geva lyftir.
Livst so spyrst, sum gamli B71 revurin, Eli Hentze plagar at taka til.
Drívið á B71! Framá!


text:
Hallur av Rana
06.03.2015 - 17:50
Tíðindi > Samfelag & Politikkur > Landspolitikkur
Um løgtingsval var í dag, so hevði tíggjundi hvør veljari vent samgonguni bakið. Tað vísur nýggjast veljarakanningin, ið Fynd hevur gjørt fyri Sosialinum. Andstøðan, og serliga Javnaðarflokkurin, standa til at vinna komandi løgtingsval. Ein glotti er tó at hóma hjá samgonguni, tí samanmett við seinastu veljarakanningina hjá Gallup, so stendur samgongan til at hava framgongd.
Veljarakanningin vísur at samgongan missur tilsamans fýra tingsessir frá seinasta vali. Tað eru teir báðir stóru flokkarnir, Sambandsflokkurin og Fólkaflokkurin, ið standa til at missa hvør sínar tveir tingsessir. Tilsamans høvdu 10,6 prosent færri veljarar valt ein av samgonguflokkunum. Tað vil siga at tíggjundi hvør veljari hevði valt andstøðuna heldur enn samgonguna í dag.
Sambandsflokkurin missur 6,6 prosent og sæst tað aftur við at flokkurin missur tveir tingsessir, Fólkaflokkurin missur 3,6 prosent og tveir tingsessir, meðan seinasti samgonguflokkurin, Miðflokkurin, gongur aftur við 0,4 prosent, men varðveitir tingmannatalið.
Tað er Javnaðarflokkurin, ið hevur størstu framgongdina og vinnur tveir nýggjar sessir í mun til seinasta val. Flokkurin gongur 8,8 prosent fram. Tjóðveldisflokkurin vinnur ein tingsess, og fer trý prosent fram. Framsókn heldur fast við sínar tveir tingsessir, hóast eina afturgongd á 0,2 prosent.
Fyri Sjálvstýrisflokkin er eisini talan um góð tíðindi, tí flokkurin, ið so mangan verður dømdur at fara í søguna í veljarakanningum, megnar at halda fast um tann eina tingsessin, hóast afturgongdin er 1,1 prosent.
Um sammett verður við seinastu veljarakanning, Gallup gjørdi eina í desember, so er talan tó um eina framgongd hjá samgonguni. Sambandsflokkurin og Miðflokkurin taka seg tilsamans 1,1 prosent fram, har Sambandsflokkurin vinnur 0,7 prosent og Miðflokkurin 0,4 prosent. Fólkaflokkurin stendur í stað.
Tann framgongdin, ið teir báðir samgonguflokkarnir hava í mun til seinastu veljarakanning stavast øll frá afturgongdini hjá Javnaðarflokkinum. Javnaðarflokkurin, ið fekk eina framúr góða veljarakanning í desember, 28,3 prosent, minkar við 1,7 prosentum í nýggjastu veljarakanningini. Bæði Tjóðveldisflokkurin og Sjálvstýrisflokkurin standa í stað, meðan Framsókn er einasti andstøðuflokkur, ið hevur framgongd frá seinastu veljarakanning. Teir fara frá 5,5 prosentum til 6,1 prosent.
Góða framgongdin hjá Framsókn verður greiðari, tá tær báðu seinastu Fynd kanningarnar verða sammettar. Í Fynd kanningini í november fekk flokkurin einans 3,3 prosent, og misti harvið ein tinglim, men er nú komin upp á 6,1 prosent. Tað er ein framgongd á 2,8 prosent.
Næstu størstu framgongdina síðani seinasti Fynd kanning fær ein av hinum smáu flokkunum í tinginum, Miðflokkurin. Til seinasti Fynd kanning fekk Miðflokkurin 4,8 prosent, meðan nýggjasta Fynd kanningin gevur teimum 5,8 prosent, ið er eitt prosent framgongd.
Síðani koma bæði Javnaðarflokkurin og Sjálvstýrisflokkurin, ið báðir kunnu vísa á eina framgongd á 0,8 prosent síðan seinasti Fynd kanning. Flokkarnir eru ávikavist farnir frá 25,8 prosentum til 26,6 prosent og 2,4 prosentum til 3,2 prosent.
Seinasti andstøðuflokkurin, Tjóðveldi, kann eisini vísa á eina framgongd síðan seinasti Fynd kanningin, tó við 0,2 prosent er hon nakað minni enn hinir andstøðuflokkarnir. Í veljarakanningin í november fekk flokkurin 21,1 prosent, meðan nýggja kanningin gevur flokkinum 21,3 prosent.
Framgongdin hjá hesum flokkunum frá seinastu Fynd veljarakanning má tó koma onkrastaðni frá. Hon stavast frá teimum báðu stóru samgonguflokkunum. Fólkaflokkurin er farin frá 20,1 prosentum í november til 18,9 prosent, meðan minkingin hjá Sambandsflokkinum er uppaftur størri. Til Fynd veljarakanningina í november fekk flokkurin 22,4 prosent, meðan flokkurin einans fær 18,1 prosent hesaferð. Ein afturgongd á 4,3 prosent.


text:
Orð: Alfred B. Smith (1. ørindi og niðurlag) og Harry Dixon Loes (2. og 3. ørindi)
Lag: Alfred B. Smith
Týtt: Árni Jacobsen
Upprunaheiti: Tell me more of Jesus
1. Av Himli Jesus kom sítt lív at ofra,
læt dýra blóð sítt til at loysa meg,
í pínu leið og vann mær endurloysing,
so nógv hann gav – ja meir – at frelsa teg.
Niðurlag: Sig mær meir um Jesus og hans kærleika,
sig mær meir um staðin, sum hann ger,
sig mær um, tá aftur hann skal koma,
tá hann í Himmalin øll síni ber.
2. Við náðihásætið hann nú hvønn dagin
ber fram í forbøn tey, sum søkja hann.
Mín sál er vard av Harrans sterku hondum,
og hon tí trygg í ævir hvíla kann.
3. Við vón eg bíði nú, til Jesus kemur
og fríar fólk sítt út úr trongd og neyð.
Hans skaparverk mót hesum degi stundar.
Kom, Jesus, kom – øll onnur vón er deyð!


text:
Súgari (súgaraættin), kjølsúgari
Petromyzon marinus Linné, 1758
Stødd: Súgari verður í mesta lagi 100 cm langur, vanliga 60-70 cm.
Dýpi: Undan vatnskorpuni og úr fjøruni út á um 1100 metrar, bæði í miðjum sjógvi og við botnin.
Litur: Súgari er blásvartur ella brúnligur á bakinum, viðhvørt við grábláum ella ymiskt littum blettum. Liturin á bakinum er ójavnt slettur niður á síðurnar. Undir búkinum er hann ljóst gráligur. Ungir fiskar eru ljóst gulhvítligir undir búkinum og blásvartir við einum farra av silvurliti aftur eftir bakinum.
Lýsing: Hann er langur og mjáur fiskur, tvørskurðurin er rundur. Tvær ryggfjaðrar eru aftarlaga á sporlinum. Hann hevur eina lítla gotfjøður, og hann hevur ikki uggafjaðrar ella búkfjaðrar. Sjey smá, rund táknaop eru í eini linju aftur frá eyganum. Fremst undir gronini hevur hann stóran, rundan súgvikjaft við nógvum rasputonnum. Slenutur og smeðin. Anadromur fiskur.
Eyðkenni: Állaskap, rundan súgvikjaft, tey sjey táknaopini og ongar uggafjaðrar ella búkfjaðrar.
Týdningur: Onkustaðni verður hann etin, men annars ikki vinnuligan týdning.
da: Havlampret, en: Sea lamprey, fr: Lamproie
marine, ís: Sæsteinsuga, no: Havniauge,
tý: Meerneunauge
Útbreiðsla: Súgari er báðumegin Atlantshav. Frá Grikkalandi vestur ígjøgnum Miðjarðarhavið og norður í Norðsjógvin til Íslands og í Barentshavið. Hann er somuleiðis í syðra parti av Eystarasalti. Er rættiliga vanligur í føroyskum sjógvi. Vestanfyri er hann frá Labrador til norðara part av Meksikoflógvanum.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Súgarar Petromyzontiformes
Til hendan hópin hoyra 3 ættir við 10 slektum og 38 sløgum.
Við Føroyar er ein ætt úr hesum hópinum, við bert tí eina slagnum: Súgaraættin
(Petromyzontidae).
Súgarar hava állaskap. Teir hava ikki roðslu og hava ikki kjaftbein ella
kjálkabein.
„Beinaraðið“ er bert eitt eiti av bróski. Teir hava ikki uggafjaðrar ella búkfjaðrar.
Sjey smá táknaop eru hvørjumegin aftur frá eyganum. Kjafturin er rundur við
nógvum skavitonnum.
Øll sløgini gýta í feskum vatni, og nøkur teirra vaksa upp í sjónum. Hesi seinnu
eru sostatt anadrom.
Øll súgarasløg doyggja stutt eftir gýting. Súgari gýtir ikki í Føroyum.


text:
Gylt høvi at menna tína føroysku fyritøku!
Møguleiki at skapa sambond og fáa kunning um nýggjastu tøkni. Businessmessa í Tel Aviv við uml. 500 fyritøkum, ið eru fúsar at veita tær kunning og hjálp. Les meira...
CEJ Ráðstevna í Jerusalem fyri prestum, kirkju- og samkomuleiðarum frá 27 - 31. januar 2019
Vit vitja Gallilea, Judea og Samaria, og ikki minst Jerusalem!
Fara til kend støð, sum vit áður hava vitja, men eisini til nýggj støð.
Ferðaleiðarar: Jógvan og Unn Zachariassen.
Info og tekning á tlf. nr. +298 522212 , ella skriva til teldupost: jogvanz@gmail.com
LOFTI FERÐIR | FAROE ISLANDS | Tel.: +298 21 91 41 | Email: info@loftiferdir.fo


text:
Orð og lag: Ókendur
Týtt: Kajfinn Hammer
1. Kom, kæri Jesus, eg biði,
gev mær Tín Anda og frið,
kom, gev mær lív, gev mær styrki,
gev mær Tín kærleika við.
2. Jesus, Tú veitst, at mær leingist
at kunna vitna um Teg;
Jesus, mær leingist at kenna
Andans og Sannleikans veg.
3. Hvílu Tú gevur tí troytta,
balsam til svíðandi sár,
gleðinnar lekjandi olju,
fagnaðar lívsæla vár.
4. Tú ert í oyðimørk keldan,
lívsæla várregnið blítt;
lat Tína lekjandi megi
flóta inn í hjarta mítt!
5. Tú hevur vísdóm at geva,
hugbirting nýggja og ljós,
veikleika broytir til styrki,
beinir meg á rætta kós.
6. Jesus, tað eru tíverri
so mong, sum ei kenna Teg her;
Jesus, á, gev mær ta náði,
at siga teim hvør ið Tú er’!
7. Jesus, tað myrknar um heimin,
vónloysismerkt henda tíð;
Jesus, á, loyv mær at bera
ein boðskap, sum frelsa er í.


text:
Orð: Petur Jacob Sigvardsen
Viðmerking: Yrktur 25. august 2007.
Til jarðar eingin spurvur fellur,
har himnafaðir ei er hjá,
ei nøkur gerð, ei skotið smellur,
sum ikki Gud vár gjølla sá.
Hvørt orð, ið fer av munni mans,
tað varnast alvit Skaparans.
Guds faðirs eygu okkum fylgja,
hvar enn vit ferðast foldum á,
um enn oss hótti feigdarbylgja,
og lív várt alt í sori lá.
Ja, sjálvt ta stund, vit liggja lík,
er okkum hjá Guds ásjón rík.
Tí kann ei nakað okkum skilja
frá kærleiksríka Jesu Krist´,
og uttan himnafaðirs vilja
ei fellur spurvur, tað er vist.
Víst hugsan Guds enn hægri er,
enn mannavit kann fata her.
Hjálp oss tí, Gud, í trúgv at líta
á tíni vísu almátsráð,
tá kærleiks bond, tú her mást slíta,
og vinir fara foldum frá,
at tín alvísa ráðagerð
hon til tað besta okkum er.
Eitt sinn hvør gáta rádd skal verða
og grødd tey sváru sorgarsár.
Tá deyðin ei skal skilnað gera,
tá hvørvur neyð og torna tár.
Í sælu tá um ævir øll
vit savnast í Guds faðirs høll.


text:
Lógin
§ 1
Navn felagsins er TB, hvørs endamál er at iðka bóltleik.
§ 2
a) Ein og hvør, sum er fyltur 14 ár, kann við at venda sær til kassameistaran, gerast limur og eigur tá at fáa lógina útflýggjaða.
b) Dreingir og gentur undir 14 ár kunnu gerast limir við at venda sær til venjararnar í teimum yngru deildunum.
c) Limagjaldið og onnur tilík gjøld innanfelags verða ásett av stjórnini. Stjórnin avger, hvussu hesi gjøld verða kravd, og byrjað verður í januar mánað at krevja limagjaldið fyri sama árið.
d) Tað verður ikki loyvt limi at hava meira enn 2 ára eftirstøðu. Hann verður tá roknaður útmeldaður.
e) Limir, ið ikki halda felagsins lóg ella á annan hátt standa felagnum ívegin, hevur stjónin heimild til at strika.
f) Ynskir strikaður limur at gerast limur av nýggjum, kann hann bert gerast tað á einum eykaaðalfundi, har ein meiriluti atkvøður fyri.
§ 3
a) Fyri viðurskiftum felagsins skipa:
- Aðalfundurin,
- 3-mannastarvsnevnd,
- Stjórn,
- Umboðsnevndir.
b) Starvsnevndin umsitur ta dagligu leiðsluna av felagnum. Starvsnevndarlimirnir verða valdir á aðalfundinum fyri 2 ár ísenn, annað hvørt ár tveir og annað hvørt ein – fyrstu ferð avgjørt við lutakasti. Nevndin velur formann, kassameistara og skrivara. Skrivarin er samstundis næstformaður.
c) Í stjórn felagsins sita starvsnevndarlimirnir og formenn í umboðsnevndunum. Her verða allar vanligu avgerðir felagsins tiknar og reglugerðir fyri umboðsnevndirnar ásettar.
d) Umboðsnevndirnar verða valdar á aðalfundinum fyri 1 ár í senn og skipa seg sjálvar. Í umboðsnevndunum skulu í minnsta lagi sita 3 limir og í mesta lagi 5. Bert tá 5 limir sita í umboðsnevndini, skal hon skipa seg við formanni og næstformanni – annars einans við formanni og kassameistara. Stjórnin kann, um hon heldur tað verða neyðugt, seta eina bráðfengis umboðsnevnd ella álitismann til ávist arbeiði, annars skulu øll mál viðvikjandi umboðsnevndum vera stjórnini í hendi til ásettu tíð áðrenn aðalfundin. Umboðsnevndir kunnu bert avtakast á aðalfundinum.
e) Starvsnevndarlimir kunnu ikki sita í umboðsnevndum.
§ 4
a) Aðalfundurin er hægsti myndugleiki felagsins. Hann verður hildin í oktober mánað. Mál til aðalfundin skulu vera stjórnini í hendi áðrenn 1. oktober. Fundurin skal lýsast í bløðunum í minnsta lagi við 14 daga ávaring. Á hesum fundi verður dagsskráin:
- Fundarstjóri verður valdur
- Formenninir greiða frá farna ári.
- Grannskoðaður roknskapur verður framlagdur.
- Innkomin mál.
- Val av:
a) starvsnevnd og einum tiltaksmanni,
b) umboðsnevndum og einum tiltaksmanni til hvørja,
c) grannskoðara.
- Ymiskt.
b) Við val av starvsnevnd og umboðsnevndum skal skrivlig atkvøða fara fram, og bert limir, ið eru fyltir 14 ár, hava atkvøðurætt.
c) Sum partur av ársfrágreiðingini verður gerðabókin, sum skrivarin førir gjøgnum árið, framløgd.
§ 5
Stjórnin kann kalla til eykaaðalfund. Annars skulu í minnsta lagi 12 limir krevja tað, samstundis sum tað verður boðað stjórnini skrivliga frá tí, ið fyrilagt verður.
§ 6
Til allar lógarbroytingar og aðrar fyri felagið týdningarmiklar spurningar krevst, at 2/3 av møttu limunum atkvøða fyri, treytað av at minst 18 møta.
§ 7
Felagið kann ikki takast av, um 12 limir ynskja at halda fram.
§8
Um so verður, at felagið heldur uppat, skulu tess ognir fara til frama fyri ítróttin á Tvøroyri.
PDF-útgáva
Lógin kann eisini takast niður sum PDF-fílur. Trýst her fyri at taka PDF’in niður.


text:
Hóskvøldið 6. oktober kl. 19.00 verður bókin Símun í Hoyvík og eftirkomarar hansara, sum Eydna Fosaa og Hans Simonsen hava skrivað, løgd fram í kantinuni í Skúlanum við Løkin í Runavík.
Fyrsta útgáva av hesi bók varð gjørd til ættarstevnuna í 2009. Skjótt var hon útseld, og nú hevur Eydna fingið Hans afturat sær at gera eina nýggja útgávu. Henda hevur harða kápu við litmynd av tí málningi, sum Jógvan Waagstein í 1917 málaði til Símun og Johannu á Høgabóli av barnaheimi hennara, teimum húsum, sum Símun bygdi á trøðni Uttan fyri Garðar í Hoyvík í 1835, og sum vórðu tikin niður í 1903.
Í bókini ber til at greina skyldskapin í ættini. Tað er ótrúligari vælvild frá øllum í ættini fyri at takka, at tað hevur borið til at fingið so nógv við.
Tey, sum hava nýtt ta fyrru útgávuna, kunnu sanna, at í bókini er sera lætt at finna teir upplýsingar, tørvur er á. Nú er ættin vaksin, og aðrar broytingar hava verið, so nú er hon enn meir nýtilig.
Øll eru hjartaliga vælkomin til bókaframløguna hósdagin kl 19.00 í kantinuni í skúlanum við Løkin.


text:
Ravn Watches fingið stuðul frá Vinnuframa
Niels Lassen Arge, er íverksetin handan Ravn Watches. Hann hevur sniðgivið eina røð av urum til harrar og damur.
Ravn Watches var á ur og á messu í Stockholm í september. Talan var um árligu altjóða messuna Precious og vóru yvir 150 merkir umboðað. Messan er serliga ætlað agentum, innkeyparum og handilsfólki, sum selja til handlar og handilsketur.
Luttøkan á messuni skapti stóran áhuga fyri føroyska urinum. Millum annað kom samband í lag við agentar, sum vístu ítøkiligan áhuga at umboða merkið í Norðurlondum.
Ravn Watches kemur á marknaðin í november, og tá verður skipað fyri serligum tiltaki í Nomi Smykkur og Ur í SMS.
Meira kann lesast um Ravn Watches á www.ravnwatches.com og á www.facebook.com/RavnWatches.
SEINASTU TÍÐINDI
Nýggjur leiðari settur á Vinnuframa
Creative Business Cup 2018
Nú sleppa føroyskir íverksetarar aftur at royna seg. Hósdagin 23. august verður nýggja Kongshøll…
Leiðari til Vinnuframa
Starvið
Vinnuframi søkir leiðara at arbeiða fulla tíð, ið m.a. skal standa fyri virkseminum o…


text:
Tað er nógv at spara við prístrygging
- Magn bjóðar sínum viðskiftafólkum eina tænastu, sum verður nevnd prístrygging.
- Prístrygging tryggjar, at tann prísurin tú rindar fyri oljuveitingina, er tann lægsti innanfyri eitt 25 daga tíðarskeið. Tú fært faktura við dagsprísi, men skipanin kannar síðani prísin 12 dagar fyri og 12 dagar eftir oljuveitingina. Er prísuirin lægri í hesum tíðarskeiði, enn tá tú fekk oljuna, verður munurin góðskrivaður á konto tygara.
Tað kostar einki at verða við í skipanini, men harafturímóti er nógv at spara
Einasta treyt er:
- At tú hevur fasta áfylling
-
At tú ert tilmeldaður gjaldsskipanin
Ert tú við í hesum skipanum, ert tú eisini við í prístrygdini hjá Magn.


text:
Orð og lag: Emil Peterson
Týtt: Kajfinn Hammer
1. Harri Jesus kom og doyp oss
við Guðs kraft og Andans glóð,
so at upp vit kunnu vekja
tann, sum fór av Tíni slóð.
Lat við Andans kraft nú henda
millum okkum undurverk,
kom ímillum oss at magna
vári hjørtu, – ger tey sterk.
Niðurlag: Gev oss Andans glóð og salving,
alt várt egna burturbræð;
send oss nú hin halga eldin,
Harri, doyp oss júst í dag!
2. Jesus, Tínum trúgvu vitnum,
Tú í forðum hevur havt,
sendi Tú Tín eld av Himli
doypti tey við Andans kraft!
Tó, í dag Tú ert hin sami,
Andans kraft Tú hevur enn!
Harri, lat Tín Anda falla
yvir børn og kvinnur, menn!
3. Doyp oss so várt lív má verða
Tínum, Harri, meira líkt,
doyp oss so hvørt reinsað hjarta
verður meira til Tín vígt.
Endurnýggjað tá við styrki
bregða vit tá Andans svørð,
lyfta hægri sigursmerkið,
sigra yvir synd á jørð.


text:
Vinnur Helgi Dam Ziska sítt talv á fyrsta borði í dystinum móti Bolivia í dag, hevur hann lokið kravið til ein stórmeistaranorm, teir rópa. Helgi hevur 5½ stig av 8 møguligum higartil í kappingini. Kravið fyri at gerast stórmeistari er, at tú fær tríggjar sokallaðar GM-normar, og at styrkitalið er omanfyri 2500. Styrkitalið hjá Helga er 2546. Harumframt hevur Helgi vunnið ein GM-norm, og fær hann annan normin í dag, er heitið sum stórmeistari tryggjað, tí normur, vunnin á olympiadu, telur dupult.
Helgi telvar við svarta fólkinum í dag móti altjóða meistara við styrkitali, sum er lægri enn talið hjá Helga, men mótstøðumaðurin hevur sjey av níggju stigum higartil í kappingini. Vinnur Helgi ikki í dag, er óvist, um hann kann tryggja sær heitið sum stórmeistari á hesum sinni.
Helgi var ósigraður til í gjár, tá ið hann tapti í dystinum móti Kina, sum er olympiska gullvinnari. Føroyar eru í løtuni nummar 72 á talvolympiaduni í Aserbadsjan. Kappingin í Baku endar í morgin.
Dysturin millum Føroyar og Bolivia byrjaði nú á middegi, og til ber á netinum at síggja gongdina leik fyri leik á øllum borðum. Leinkja sæst á heimasíðu Talvsambandsins – faroechess.com


text:
Síðan august hava vit í Akkyleyuni lagt dent á, at læra hvønn annan at kenna og at øll koma at trívast. Somuleiðis hava vit arbeitt við “mál og samskifti”, tí at eitt vælment mál er av stórum týdningi fyri at barnið trívist. Vit brúka málið til at greiða frá okkara tørvi, og til at deila upplivingar og tankar við.
Hetta gera vit m.a við at:
lesa søgur, bæði sum samrøðulesing og leik, syngja og siga rím og ramsur, spæla myndaspæl og minnisspæl, seta orð á hvat vit síggja og gera, tosa um hugtøk – “oman, niðan, frammanfyri, aftanfyri” osfr., túrar og tosa um hvat vit síggja, og ikki minst vísa áhuga at samskifta við barnið.
Her eru nakrar myndir sum lýsa okkara virksemi málinum at frama:)))


text:
Nýggjur formaður.
29. Mar 2015
Eftir fund í kvøld er nevndin skipað.Formaður: Óla Hendrik av FløtumNæstformaður: Jacob JoensenSkrivari: Anna Katrina LarsenNendarlimur: Sverri TórstúnNevndarlimur: Terji R MikkelsenPeningarøkil: Sigurd AndrasenEftir aðalfundin í...
les meir
Aðalfundurin fluttur.
24. Mar 2015
Aðalfundurin er fluttur til sunnudagin 29 mars kl 15.00.Møtið fjølment.Nevndin ...
les meir
Aðalfundur
07. Mar 2015
Aðalfundur verður í neystinum 28 mars kl.17.00Skrá sambart lógum felagsins.Nevndin. ...
les meir
Nógvar manningar á Argjum
25. Feb 2015
11 manningar rógva sum nú er á Argjum í ár, Drekin Reyði, Argjabáturin, Lómur menn, Lómur masters. Blikur kvinnur, Blikur gentur, Blikur barnaróður gentur,...
les meir
Gleðilig Jól 2014
21. Des 2014
...
les meir
Siggert farin.
09. Des 2014
Siggert Johansen farin Í kvøld fingu vit tey tungu boð, at fyrrverandi formaður felagsins, Siggert Johansen hevur lagt sínar árar inn fyri seinastu ferð.Siggert...
les meir
Startrøðin á Ólavsøku 2014
26. Jul 2014
...
les meir
Jørleif Álaberg farðin
23. Jul 2014
Jørleif Álaberg farin Nú...